Srpsko tržište IT usluga usporava nakon snažnog rasta 2008 zbog finansijske krize, prema IDC-u – Personal magazin\nTržište IT usluga u Srbiji je iskusilo još jednu godinu stabilnog rasta u 2008 godini. Prema nedavnom istraživanju kompanije IDC, srpsko tržište IT usluga iznosi $149,03 miliona u 2008, što…\nTržište IT usluga u Srbiji je iskusilo još jednu godinu stabilnog rasta u 2008 godini. Prema nedavnom istraživanju kompanije IDC, srpsko tržište IT usluga iznosi $149,03 miliona u 2008, što predstavlja 28,7% rasta iz godine u godinu izraženo u US dolarima. Mereno u lokalnoj valuti, tržište je raslo 21,0% na godišnjem nivou. Nakon pada u 2009 i stagnacije u 2010 godini, sa skokom državne ekonomije očekuje se i rast tržišta IT usluga u Srbiji.\n“”Predsednički izbori održani u januaru i februaru 2008 imali su negativan uticaj na strane direktne investicije (SDI) kao i na potrošnju u IT uslugama u prvoj polovini godine”, kaže Atila Madai, IDC Country Manager za Srbiju. “Međutim, druga polovina godine, odlikuje se pozitivnim razvojem situacije u zemlji, koja podstiče dalji priliv SDI što je rezultiralo povećanom potražnjom za IT uslugama.”\nU 2008, telekomunikacije su činile najveći deo vertikalnog tržišta Srbije, sa $45,85 miliona potrošnje u IT uslugama što je činilo 30,8% učešća na tržištu. Kombinovano tržište finansija (bankarstvo, osiguranje i druge finansijske usluge) bilo je drugo po potrošnji IT usluga sa 20,9% učešća i potrošenih $31,20 miliona. Proizvodni entiteti potrošili su na IT usluge u iznosu od $19,52 miliona u 2008 i na taj način se rangirali treći sa 13,1% učešća. Četvrti po veličini utrošenih sredstava u IT uslugama je bio javni sektor, sa 10,2% ($15,18 miliona dolara) od ukupne potrošnje IT usluga u zemlji u 2008.\nNa strani ponude Saga je bila vodeći provajder IT usluga u Srbiji prošle godine, zatim slede Telefonija, Siemens SIS, Spinnaker New Technologies i S&T. Kombinovani udeo prvih pet ponuđača na tržištu činili su skoro polovinu ukupnog tržišta IT usluga u 2008.\nIDC predviđa da će potrošnja na IT usluge u Srbiji prestati da raste u 2009, stagnirati u 2010 i da će se oporaviti tokom preostale tri godine prognoziranog perioda. Ovaj napredak će biti u skladu sa očekivanim oporavkom i rastom ekonomije od 2011 godine nadalje. U periodu petogodišnje prognoze, tržište će rasti po prosečnoj godišnjoj stopi od 8,4%, da bi dostiglo $224 miliona u 2013.\n“Nakon dve godine zdravog napretka, srpsko tržište IT usluga ulazi u period stagnacije, u 2009-2010, izazvano uticajem finansijske krize”, kaže Madai. “Kompanije koje pružaju IT usluge treba da budu proaktivne u preporučivanju konkretnih akcija za svoje klijente kako bi im pomogle da prevaziđu aktuelnu krizu, transformišući IT tohnologije iz uloge služenja poslovanju u transformisanje poslovanja”.\nIDC-ev izveštaj Serbia IT Services 2009–2013 Forecast and 2008 Vendor Shares (IDC #ES42R9) predstavlja Srpsko tržište IT usluga u 2008 i prognozu potrošnje na IT usluge do 2013 godine. Studija pruža informacije o veličini tržišta, udelu ponuđača na tržištu, kao i informacije o prihodima po kategorijama IT usluga i vertikalama tržišta, takođe obuhvata profile prvih pet ponuđača IT usluga, uključujući i njihov portfolio IT usluga, njihovo prisustvo u pojedinim vertikalnim tržištima i njihove najveće ugovore u 2008 godini.\nSrpsko tržište IT usluga usporava nakon snažnog rasta 2008 zbog finansijske krize, prema IDC-u was last modified: November 5th, 2009 by Redakcija\nelefonijaIDCS&TSagaSiemens SISSpinnaker New TechnologiesSrbija IDCsrpsko tržište IT uslugatržište IT usluga\nHSM informatika na 54. međunarodnom beogradskom sajmu knjiga


Martinović: Dva nova ministarstva najznačajnije izmene zakona – NovostiDana.rs\nPredlagač izmena Zakona o ministarstvima, poslanik vladajuće Srpske napredne stranke Aleksandar Martinović izjavio je danas da su najznačajnije izmene uvodjenje ministarstava za zaštitu životne sredine i za evropske integracije.\nMartinović je obrazalažući izmene Zakona u Skupštini Srbije, rekao da je ulazak Srbije u Evropsku uniju strateški politički i ekonomski cilj i da SNS smatra da zbog toga treba formirati posebno ministarstvo za evrointegracije.\n„Imajući u vidu potrebu za većom koordinacijom svih ministarstava zbog evrointegracija, mi iz SNS smatramo da je i te kako potrebno da se formira Ministarstvo za evropske integracije“, rekao je Martinović.\nOn je dodao da je dosadašnja ministarka bez portfelja zadužena za evropske integracije Jadranka Joksimović do sada „postigla ogromne uspehe na tom planu“.\nMartinović je rekao da je zaštita životne sredine jedno od pitanja oko kojih postoji konsenzus i da ta oblast zaslužuje posebno ministarstvo.\n„Formira se novo ministarstvo zaštite životne sredine, koje formalno nije postojalo, ali je postojalo kao sektor u Mministarstvu poljoprivrede i zaštite životne sredine. Životna sredina bi trebalo da bude izuzeta imajući u vidu brojne obaveze Ministarstva poljoprivrede“, rekao je Martinović.\nOn je rekao da su izemene Zakona o ministarstvima politički i pravni uvod u izbor Ane Brnabić za premijerku i izbor nove Vlade za koju, prema njegovim rečima, SNS veruje da će nastaviti istu politiku koju je vodila Vlada Aleksandra Vučića.\n„Ubedjen sam da će donošenje ovog zakona i izbor nove vlade omogućiti dalji razvoj Srbije u svim segmentima života u delokrugu ministarstava“, rekao je Martinović, što su poslanici vlasti pozdravili aplauzom.\nOn je na početku obrazlaganja izmena zakona čestitao gradjanima što je „Srbija makar na jedan dan postala centar sveta“ i ocenio da je dolaskom svih šefova država iz regiona država pokazala centar stabilnosti.\n„Doveli smo u Beograd i istok i zapad i sever i jug. Uspeli smo da dovedemo najveće svetske državnike“, rekao je Martinović na šta je opozicija reagovala glasnim negodovanjem, a predsednica Skupštine Maja Gojković ih pozvala da pokažu poštovanje.\nPoslanik Demokratske stranke Radoslav Milojčić tražio je povredu Poslovnika jer je Martinović govorio o prijemu povodom stupanja Aleksandra Vučića na dužnost predsednika Srbije i dodao da je to sramota zbog koje se ceo svet smeje Srbiji.\n„To nije tema današnjeg dnevnog reda“, rekao je Milojčić i dodao da „zna da je SNS krivo što su na prijem došla dva predsednika“.\nMaja Gojković ga je zbog toga kaznila oduzimajući dva minuta od ukupnog vremena poslaničkoj grupi Demokratske stranke, tvrdeći da je Milojčić „zloupotrebio Poslovnik“.\nPoslanik Srpske radikalne stranke Nemanja Šarović rekao je da je Martinović na početku izlaganja govorio o stvarima koje nisu na dnevnom redu, već o inauguraciji koja, prema njegovim rečima, „nije inauguracija“.\nMaja Gojković je i njega prekinula, govoreći da ne želi da čuje ni njegovu ocenu o inauguraciji, već o povredi Poslovnika.


Pljušte prijave protiv Pinka i rumunomrsca Bokana, REM pokrenuo postupak | Luftika\nU izveštaju Službe za nadzor i kontrolu Republičkog regulatornog tela za elektronske medije (REM) navodi se da se da je pokrenut postupak po službenoj dužnosti protiv televizije Pink zbog gostovanja reditelja Dragoslava Bokana i njegovih uvreda upućenih na račun opozicione političarke Marinike Tepić.\nPodsetimo, reditelj Dragoslav Bokan u izjavi za TV Pink je, komentarišući blokade puteva širom Srbije u subotu, vređao potpresednicu Stranke slobode i pravde Mariniku Tepić na nacionalnoj osnovi. Pored toga, Bokan je Tepić proglasio za nacionalnog neprijatelja.\nU izveštaju REM-a navodi se da povezivanje nečijeg političkog delovanja sa pripadnošću određenoj etničkoj ili nacionalnoj grupi predstavlja diskriminaciju.\nU izveštaju se napominje da je „negativan stav o Mariniki Tepić postavljen u kontekst njenog pripadanja nacionalnoj manjini, pa je čak kao takva označena kao nacionalni neprijatelj, pozivajući državu da uspostavi mehanizme odbrane, što na način na koji je prezentirano predstavlja poziv na nacionalnu i državnu konfrontaciju sa rumunskom manjinom“.\n“Povezivanje nečijeg političkog delovanja, ocenjenog kao štetno i neprijateljsko, sa pripadnošću određenoj etničkoj ili nacionalnoj grupi, te pozivanje na zaštitu od takvog delovanja, objavljeno u televizijskom programu, bez odgovarajuće reakcije voditelja na način kako to traži član 4 st. 2 Pravilnika o zaštiti ljudskih prava u oblasti pružanja medijskih usluga, znači diskriminaciju rumunske nacionalne manjine, odnosno diskriminaciju Marinike Tepić po osnovu njene navedene pripadnosti rumunskoj nacionalnog manjini”, navodi se u izveštaju REM-a do kog je došao portal Nova.rs.\nU izveštaju se navodi da pomenut iskaz Dragoslava Bokana podrazumeva i a priori destruktivan i neprijateljski odnos rumunske nacionalne manjine u odnosu na nacionalne i državne interese, kao i poziv da se tome suprotstavi.\n“Iskaz podrazumeva i a priori destruktivan i neprijateljski odnos rumunske manjine u odnosu na nacionalne i državne interese i poziv da se tome suprotstavi.Time je ispunjen uslov da slučaj bude kvalifikovan kao prekršaj člana 27 Pravilnika (Zabrana govora mržnje). Zaključak je da je sadržaj u neskladu sa članom 4 st. 2 Pravilnika o zaštiti ljudskih prava u oblasti pružanja medijskih usluga (Opšta obaveza) i člana 27 st. 1 istog pravilnika (Zabrana govora mržnje)”, navodi se u izveštaju.\n– Novinar nijednom nije skrenuo pažnju sagovorniku da je to što govori protivzakonito. Ovo ne samo da je govor mržnje, nego govor mržnje u javnom prostoru, u mediju sa nacionalnom frekvencijom – rekao je Dimitrijević za N1.\nI Romska partija podnela je krivičnu prijavu Republičkom javnom tužilaštvu protiv reditelja Dragoslava Bokana zbog toga što smatra da je koristio govor mržnje i da je vređao rumunski narod kada se obraćao potpredsednici Stranke slobode i pravde Mariniki Tepić.\nPredsednik Romske partije Srđan Šajn rekao je da očekuje da tužilaštvo uradi svoj posao i da ne ignoriše tu prijavu, kao mnoge druge.\noznakeDiskriminacija dragoslav bokan govor mržnje marinika tepic pink rem vredjanje na nacionalnoj osnovi


HOTEL U BELEKU IDEALAN ZA CELU PORODICU: pogledajte koji to hotel nudi gratis smeštaj za dvoje dece i uz to jedno nezaboravno iskustvo za vas i vaše najdraže - Lepa&Srećna\nHOTEL U BELEKU IDEALAN ZA CELU PORODICU: pogledajte koji to hotel nudi gratis smeštaj za dvoje dece i uz to jedno nezaboravno iskustvo za vas i vaše najdraže\nPrirodne lepote Beleka otkrivene su 1984. godine i reon je prozvan „Turistički centar Belek“. U narednim godinama Belek postaje ono što je danas, raj na zemlji, zahvaljujući brojnim investitorima i Ministarstvu turizma. Regija Belek se nalazi oko 30 kilometara istočno od Antalije . Samo naselje Belek se nalazi dublje u kopnu, na glavnom putu ka Sideu, a od njega vodi 4 kilometara dug put do obale, gde se nalaze hotelski kompleksi i turističko naselje, koje je određeno za model izgradnje drugih turističkih naselja u Turskoj . Svi hoteli nude pogodnosti teniskih terena, zatvorenih i otvorenih bazena, kompletno su opremljeni zdravstvenim i fitnes centrima, kao i terenima raznih sportova. Mnogi od ovih hotela dostupni su sada i našim turistima, zahvaljujući agenciji „1 A Travel“ .\nJedan od svakako najlepših kompleksa u Beleku je hotel IC Santai Family Resort 5* , koji svojim sadržajima i uslugom ispunjava sve ono što gosti mogu da požele da bi imali savršen odmor. Nalazi se na svojoj plaži, na 1,5km od mesta Kadrije i 7km od samog centra Beleka. Hotel pruža ultra all inclusive uslugu, za koju su pored glavnog restorana, zaduženi i 6 a la carte restorana, različitih svetskih kuhinja, 6 barova, diskoteka i kafe. Za plivanje i sunčanje, tu je prelepa 300 metara duga peščana plaža hotela, koja je okružena gustim zelenilom, što predstavlja poseban ugođaj i upotpunjuje već nestvarnu sliku tirkiznog mora. Ukoliko nekome slana voda slučajno dosadi, hotel ima otvoreni i zatvoreni bazen, relaks i bazen sa animacijama i toboganima, pa svako može da nađe ono što baš njemu odgovara. Na najmlađe se posebno mislilo, pa su za njih tu dečiji bazeni, akva park sa toboganima, park prirode, igralište, igraonica, dečiji restoran i mnogi drugi sadržaji koji će njihov boravak u ovom hotelu učiniti nezaboravnim.\nHotel IC Santai Family Resort 5* ima ukupno 464 sobe, od standardnih do kraljevskih apartmana, a poslednjim renoviranjem, u ponudi hotela i agencije „1 A Travel“ https://www.1atravel.rs/ su i nove swim up sobe, koje predstavljaju nešto posebno. Ove sobe se nalaze na prostoru između glavne zgrade i plaže, imaju direktan ulazak u bazen sa terase soba, što je posebno interesantno gostima hotela. Postoje dva tipa ovih soba, Sun swim up, koje su površine 37m2, imaju jednu veliku sobu sa terasom koja izlazi na bazen, u kojima je moguć boravak dvoje odraslih i dvoje dece, i veoma prostrane Star swim up sobe, površine 71m2, sa dve sobe, dnevnom sobom, dva kupatila i naravno, nezaobilaznom terasom koja izlazi na bazen. U njima je moguć boravak za četiri odrasle osobe i dvoje dece. Tako da su ove nove sobe idealne za odmor jedne porodice sa većim brojem članova ili više porodica koje putuju zajedno na odmor, što je, po rečima zaposlenih u agenciji „1 A Travel“ , veoma čest slučaj među njihovim klijentima.\nDa bi boravak gostima bio još pristupačniji, ovaj hotel je jedan iz popularne ponude turističke agencije “1 A Travel”, nazvane “dvoje dece gratis” , tako da je u njemu omogućen boravak u standardnim sobama za dvoje dece uzrasta do 15 godina, a da se pritom za njih ne plaća smeštaj u hotelu, što će svakako dodatno olakšati vašu odluku da baš u ovom hotelu provedete porodični odmor. Za celokupnu ponudu letnjih destinacija možete posetiti zvaničan sajt agencije „1 A Travel“ .


Nadimak 'ruska Lejdi Di' postao kletva: unuka ruskog oligarha stradala u saobraćajki! – Tračara\npiše N.M./Tračara 28. 11. 2016., 10:24\nDijana Lebedeva, 19-godišnja unuka ruskog oligarha Platona Lebedeva, poginula je u saobraćajnoj nesreći, što je postala udarna vest u Rusiji, gde je mlada lepotica bila predmet obožavanja mladih.\nDijana je postala slavna zahvaljujući svom dedi, koji je proveo nekoliko godina na robiji, budući da je proneverio državni novac dok je bio na čelu jedne od vodećih naftnih kompanija, ali se njegovo izgnanstvo okončalo kada ga je pre dve godine pomilovao ruski Vrhovni sud, po nalogu premijera Dmitrija Medvedeva.\nI pored kriminalne prošlosti svog dede (ili upravo zbog toga, jer je u ljudskoj prirodi, ma koliko se toga svi javno odricali, da slavi odmetnike od zakona), Lebedeva je praktično dobila status zvezde u Rusiji, a svi bogati tinejdžeri ove zemlje su smatrali kao stvar prestiža njeno pojavljivanje na njihovim privatnim zabavama. Ona se, osim toga, uvek nalazila na listama pozvanih na brojna javna dešavanja, a modne kompanije su se utrkivale koja od njih će joj dati više novca da postane zaštitno lice njihovog brenda. Zbog ovakvog aristokratskog načina života, ali i imena koje je delila sa Lejdi Di, tj. Dajanom, princezom od Velsa, Lebedeva je, među onima koji su pratili njen život, kao i u novinskim rubrikama nazivana ruskom Lejdi Di.\nMeđutim, ovaj laskavi nadimak je postao kletva, budući da je Lebedeva stradala na isti način kao i prva supruga velškog princa Čarlsa, u saobraćajnoj nesreći. Obe su umrle mlade, Lejdi Dajana u 36. godini, a Dijana Lebedeva u 19.\nOva nesreća se desila u Švajcarskoj, gde je Dijana studirala sa 23-godišnjim Azerbejdžancem Azerom Jagubovim, sinom šefa moskovskog sedišta jedne aviokompanije, koji je upravljao automobilom koji se, pri brzini od 200km/h survao u jezero Lugano. Prema policijskom izveštaju, njih dvoje su se, u 4 ujutru, vraćali iz noćnog izlaska, kada je Jagubov izgubio kontrolu nad vozilom u oštroj krivini, u punoj brzini probio bankinu i sleteo u jezero. Policija pretpostavlja da se trkao sa drugim automobilom.\nCeo ruski džet-set oplakuje Dijanu, a fanovi još uvek ne mogu da se pomire sa tim da više nema slavne lepotice. Posebnu pažnju je privukla poslednja fotografija koju je postavila na svom Instagram profilu pre nedelju dana, ispod koje se nalazi preko 2.000 komentara u kojima mnogi izražavaju saučešće i nevericu što više nema ruske Lejdi Di.\n„Nije ni znala da je ovo njena poslednja fotografija, a otišla je u najvećem sjaju, glamuru, lepoti i mladosti. Počivaj u miru, princezo“, glasi jedan od komentara ispod ove fotografije.\ndiana lebedevaIn MemoriamPrincess Diana\nPrethodna vest Isidora Bjelica otkrila istinu o aktivistikinjama koje se bore protiv nošenja krzna\nNaredna vest Lady Gaga se rasplakala u emisiji (VIDEO)


Na današnjoj sednici članice i članovi Saveta za osobe sa posebnim potrebama imali su priliku da od Snežane Nikolić, koordinatorke za osnovno obrazovanje škole „Milan Petrović“ čuju najosnovnije podatke o Gradskoj organizaciji slepih Novi Sad, povodom 15. oktobra, Međunarodnog dana belog štapa. Ova organizacija obuhvata i deluje na teritoriji devet opština i to: Novi Sad, Sremski Karlovci, Bečej, Beočin, Bački Petrovac, Titel, Temerin, Srbobran i Žabalj. Osnovana je 1950. godine kao dobrovoljna, interesna, samostalna, socijalno-humanitarna i vanstranačka organizacija koja okuplja slepa i slabovida lica radi organizovanog ostvarivanja njihovih zajedničkih interesa i društvenih potreba. Broji ukupno oko 550 članova, od kojih su 90% slepa, a 10% slabovida lica.\nPrema rečima Snežane Nikolić, najznačajniji zadatak Organizacije je svestrana zaštita i afirmacija slepih ljudi, zbog čega svoj rad usmeravaju na upućivanje na školovanje i profesionalno osposobljavanje, na zapošljavanje, pružanje pomoći u postupku ostvarivanja zakonskih prava, informisanje javnosti o aktivnostima slepih.\nU svom izlaganju osvrnula se i na poteškoće na koje svakodnevno nailaze slepa i slabovida lica, počev od arhitektonskih barijera, nedostatka staza za slepe, kao i njihovu nefunkcionalnost, ali i na često nerazumevanje i nepažnju ostalih sugrađana. Takođe je istakla i pozitivne primere i veoma uspešnu saradnju sa Gradskom upravom za zdravstvenu zaštitu uz čiju je pomoć i podršku omogućeno da se deci u najranijem uzrastu, već od preve godine života, pruži neophodna zdravstvena nega za poboljšanje stanja vida.\nGovorila je i o značaju postojanja zvučnih semafora, ali i o humanom gestu Galerije Pavla Beljanskog koja je omogućila da i osobama sa oštećenim vidom bude dostupan i pristupačan sadržaj izložbe, eksponati, skulpture i slike.\nNa kraju, gospođa Nikolić se zahvalila članicama i članovima Saveta što su izrazili spremnost za saradnju i podršku i što su omogućili da se i na ovaj način skrene pažnja na probleme i potrebe slepih i slabovidih sugrađana.


Završena košarkaška sezona u Italiji, nepoznato je da li će se proglasiti šampion - SPORTSKI ŽURNAL\nU saopštenju se navodi i da je Savez odlučan u nameri da zaštiti zdravlje sportista, trenera, sudija, svih koji učestvuju u organizaciji takmičenja i njihovih porodica\nKošarkaško prvenstvo Italije danas je i zvanično prekinuto zbog pandemije korona virusa, saopštio je tamošnji košarkaški savez.\n- Ovakva odluka doneta je zbog epidemiološke krize sa korona virusom na teritoriji cele države - rekao je prvi čovek italijanske košarke Đovani Petrući.\nU saopštenju se navodi i da je Savez odlučan u nameri da zaštiti zdravlje sportista, trenera, sudija, svih koji učestvuju u organizaciji takmičenja i njihovih porodica.\nU obzir su, takođe, uzete i mere o socijalnom distanciranju, kao i to što su mnogi klubovi inostranim košarkašima dozvolili da napuste Italiju.\nOsim što je sezona završena, nepoznato je da li će se proglasiti šampion, kao i pitanje eliminacije i promocije.\nĐorđević, Teodosić i Marković bez titule u Italiji\nFS Italije ljut na vlasti, žele da se primeni model iz Španije\nTrinkijerijev tvit posvećen Srbiji: Grazie\nSpadafora: Odluka o treninzima u narednim danima\nŽeljko Pavlović · 07 april, 2020 20:54\nPierre · 08 april, 2020 12:33\nACM · 08 april, 2020 13:56\nsteva · 08 april, 2020 00:10\nTodor strasni · 08 april, 2020 18:24\nZvezdas · 08 april, 2020 13:36


Srbija, Crna Gora i Bosna i Hercegovina od 2008. godine, posle globalne ekonomske krize i povlačenja donatora koja su usledila, beleže postojan pad u pogledu medijskih sloboda, navodi se izveštaju Centra za međunarodnu pomoć medijima (CIMA) pod nazivom "Zarobljeni mediji: BiH, Srbija i Crna Gora".\nVlasti danas sve više koriste lošu ekonomsku situaciju u medijima, koji su, u većini slučajeva, finansijski nestabilni te zavisni od pomoći od političke i poslovne elite, zaključak je izveštaja objavljenom na vebstranici CIMA-e, u kojem se upozorava da je država najveći klijent srpskih medija, što se tiče reklamnog prostora, a da u zemlji i dalje ne postoje regulacije za potrošnju državnog novca na reklame.\nTakođe se podseća da su posle povlačenja zapadnih donatora neki mediji koji su bili čuveni po profesionalnom izveštavanju u korist javnosti, sada pod direktnom kontrolom vladajuće elite i velikih biznisa, što se, između ostalog odnosi na srpski B92 i Dane iz BiH.\nŠto se tiče Crne Gore, navodi se da se u godišnjim izveštajima Evropske komisije konstantno izražava zabrinutost u vezi sa neizvesnom ekonomskom situacijom u medijima, što otvara vrata za mešanje u uredničku politiku i samocenzuru.\nU izveštaju se zaključuje da s obzirom na spori tempo reformi, nije realistično očekivati da će u ove tri zemlje uskoro biti uspostavljeni slobodni mediji.


Mapa beogradskog metroa\nIgor Conić, 18.11.2011. 0 2 min za čitanje\nUgovor o početku projekta izgradnje metroa i izradi studije izvodljivosti projekta biće potpisan u Beogradu, najavio je gradonačelnik Beograda Dragan Đilas. Francuska je još pre nekog vremena izrazila spremnost da iz sredstava Fonda za studije za pomoć privatnom sektoru da oko tri miliona evra za izradu studije izvodljivosti za izgradnju beogradskog metroa.\nPlanirano je da studiju izvodljivosti uradi francuska projektantska kuća „Ežis rejl“ (Egis rail), koja bi posao trebalo da obavi za 15 meseci, dok bi u izgradnji metroa učestvovala kompanija „Alstom transport“, koja je tokom 70 godina postojanja izgradila više od 40 metro sistema u svetu.\n„Alstom transport“ bi trebao da bude dobavljač opreme i voznih garnitura, a detalji angažmana oko begradskog metroa biće poznati nakon što bude urađena studija izvodljivosti.\nGrad Beograd i „Alstom“ treba da definišu saradnju Memorandumom o razumevanju između te kompanije i grada Beograda, koji je Skupština grada usvojila na sednici 6. oktobra. Memorandumom će biti definisano finansiranje izgradnje metroa, a prva opcija je da francuska strana sa partnerima obezbedi povoljne kredite za finansiranje celokupnog posla, pa tako i za izvođenje građevinskih radova i nabavku pratećeg sistema, uključujući vozove.\nDrugi scenario je da „Alstom“ obezbedi finansiranje svega sem građevinskih radova, što bi značilo da Beograd treba da traži novac i na drugoj strani od međunarodnih finansijskih institucija ili drugih izvora, dok treća opcija predviđa koncesiju ili javno-privatno vlasništvo.\nOkvirna vrednost izgradnje beogradskog metroa biće poznata tek pošto bude gotova studija izvodljivosti, rekao je ranije Đilas, ističući da Beograd ima kapacitet da finansira izgradnju podzemne železnice. Metro bi, kako je predviđeno, bio nezavisni šinski sistem čija trasa bi se u starom delu grada kretala pod zemljom, a tamo gde je moguće po površini, s tim da se ne bi preklapala sa ostalim vrstama saobraćaja.\nPrvi projekat za izgradnju beogradskog metroa bio je napravljen još 1972, a godinu dana kasnije formiran je Sektor za metro, koji je 1982. godine, u saradnji sa projektantima bečkog i minhenskog metroa zakružio idejna rešenja za prvu etapu gradnje.\nOd izgradnje metroa, međutim, odustalo se nakon samo tri godine, kada je lansiran plan „Tramvaj za 21. vek“, prema kome je gradski saobraćaj počivao na osovini automobili – tramvaji gradskog saobraćaja. Priču o izgradnji metroa ponovo je 1997. godine pokrenuo tadašnji gradonačelnik Zoran Đinđić, a početkom 2000. u opticaj je ušla ideja o izgradnji lakog šinskog sistema.\n#Alstom transport #Egis rail #mapa metroa #metro #metro beograd


Vesti online / Vesti / Srbija / Kosovo u pripravnosti: Islamisti pred vratima\nKosovo u pripravnosti: Islamisti pred vratima\nIslamski teroristi spremaju napade na širem području Kosmeta, pa su institucije samoproglašenog Kosova u stanju pune pripravnosti. Prema zvaničnim informacijama policijske službe, teroristi iz Iraka i Sirije, preko svojih ćelija na Kosovu, Makedoniji i južnoj Srbiji, pripremaju niz akcija.\nSve prisutniji strah od džihadista: Kosovo u strahu od terorističkih napada\nU skladu sa procenama, podignuta je bezbednost na najviši nivo, sa posebnom pažnjom na obezbeđivanje policijskih stanica, zatvora, zgrade parlamenta, vlade samoproklamovanog Kosova i objekata diplomatskih misija.\nOpasnosti od terorističkih akcija neprestano su prisutne - tvrde u policijskoj stanici u Gračanici i navode da je policijski objekat u strogom centru gradića, kao i druge policijske stanice na Kosmetu, pod posebnim merama obezbeđenja.\n* KiM: Srbima preti opasnost od "usamljenih vukova"\nStepen bezbednosti ide dotle da policajci koji su raspoređeni na kotama obezbeđenja nose pancire.\nKosovska policija, u saradnji sa Euleksom, razmatra i otkazivanje tradicionalnog koncerta u centru Prištine posvećenog Danu nezavisnosti SAD, koji bi trebalo da bude održan 4 jula.\nPolicija je podnela više od 130 krivičnih prijava protiv lica koja se povezuju sa učešćem u terorističkim akcijama i kriminalnim organizacijama, kao i zbog njihove podrške osobama koje su pripremane za slanje u terorističke redove u Siriji I Iraku.\nNajveći broj uhapšenih je na području Prizrena, Gnjilana, Srbice i Glogovca, kao i nezaobilaznog uporišta islamskih fundamentalista - južne Kosovske Mitrovice, ističu u policiji.\nIslamisti prerušeni u azilante\nU tom regionu privedeno je više imama, koji su delovali pod okriljem navodnih "humanitarnih organizacija" sa Bliskog istoka, posebno iz Ujedinjenih Arapskih Emirata i Kuvajta.\nPrema policijskim procenama, najveću pretnju miru predstavlja otvorena granica i sve veći broj azilanata koji privremeno utočište nalaze na području Bujanovca i Preševa, opština koje su od ranije poznate kao uporišta terorističkih grupa i švercera droge.\nZbog opasnosti od "priliva" terorista presvučenih u odeću azilanata, administrativna linija Kosova i centralne Srbije sada je pod posebnim nadzorom. Istovetne mere bezbednosti preduzimaju se i u regionu granične linije prema Makedoniji.\nPolicija procenjuje da je u poslednjih dvadesetak dana oko 10 terorista ušlo na teritoriju Kosova sa zadatkom da vrbuju aktiviste koji bi vršili terorističke napade, poput onog u Kumanovu.


"Nakon vizne liberalizacije novi sigurnosni izazovi" - Klix.ba\nSadik Ahmetović "Nakon vizne liberalizacije novi sigurnosni izazovi"\n"Nakon vizne liberalizacije novi sigurnosni izazovi"\n24.11.2010. u 17:18\nMinistar sigurnosti BiH Sadik Ahmetović izjavio je u Briselu da je nakon ispunjavanja uslova za viznu liberalizaciju pred BiH sada rad na dostizanju daljih standarda u oblasti sigurnosti kako bi zemlja spremno dočekala status kandidata za EU i dalji napredak u integracijama.\nAhmetović je novinarima u Briselu, gdje je završen dvodnevni godišnji sastanak ministara unutrašnjih poslova zapadnog Balkana i EU, ocijenio da je saradnja između policija u regionu veoma dobra.\nNa sastanku se raspravljalo o saradnji u oblasti unutrašnjih poslova unutar regiona, regiona s EU, kao i svake zemlje regiona sa EU. Na dnevnom redu je bilo i stanje u državama regiona nakon vizne liberalizacije, kao i saradnja u borbi protiv organizovanog kriminala.\n"U posljednja tri mjeseca potpisani su važni ugovori sa Srbijom, Hrvatskom i Crnom Gorom na polju policijske saradnje. To će doprinijeti efikasnijem suprotstavljanju organizovanom kriminalu i drugim sigurnosnim izazovima", rekao je Ahmetović.\nEvropska strana pohvalila je saradnju policija regiona, ali traži stalno unapređenje sigurnosnog sektora kako bi se dodatno poboljšala borba protiv organizovanog kriminala i smanjio priliv ilegalnih imigranata u Evropsku uniju.\nBelgijski ministar pravosuđa Stefaan De Clerck, čija zemlja predsjedava Evropskom unijom do Nove godine, rekao je na konferenciji za novinare da će EU insistirati da zakoni doneseni u okviru postizanja standarda vizne liberalizacije budu i provedeni, kako ne bi ostali samo na papiru.\nMinistar De Clerck je, također, ukazao na problem zaštite podataka. Naime, u okviru saradnje, policije zemalja trebalo bi da daju razne podatke o traženim licima, ali u svakoj zemlji zakoni drugačije određuju koji se podaci mogu dati stranim državama, a koji ne.\nBelgijski ministar pozvao je na puno veću saradnju regiona sa tri evropske agencije koje se bave ovom problematikom, a to su Frontex, Europol i Eurojust.\nU detaljnijoj informaciji koju je novinarima dao jedan belgijski diplomata, rečeno je da Europol i Eurojust imaju baze podataka o akterima kriminalnih aktivnosti, a kako je kriminal iz regiona povezan sa evropskim, ta je saradnja izuzetno važna.\nOn je dodao da je trafiking žena preko regiona smanjen, ali da je povećan ilegalni saobraćaj radne snage koji preko regiona dolaze u EU.\nNa naše pitanje da li je moguće da se BiH i Albaniji ili nekoj drugoj zemlji iz regiona "skine" bezvizni režim, i da se zemlja vrati na crnu šengensku listu, belgijski diplomata rekao je da to ne dolazi u obzir.\n"O tome se zaista ni ne razmišlja. Razmišlja se samo kako da riješimo probleme", rekao je ovaj diplomata na marginama ovog skupa.\nU odvojenom razgovoru sa jednim drugim evropskim diplomatom, Srna je saznala da je jedan od najvećih razloga za zabrinutost u EU što za sada nije uspostavljen mehanizam monitoringa, koji je jedan od uslova za dobijanje bezviznog režima.\n"Naveli smo monitoring kao uslov, a uopšte ga nemamo. Kada 15. decembra dođe do liberalizacije viznog režima za BiH i Albaniju, nećemo imati monitoring", rekao je diplomata.\nCilj monitoringa jeste da se tromjesečna turistička viza ne zloupotrebljava, odnosno da se u EU bitno ne poveća broj tražilaca azila i zaposlenja. Ni EU nema nikakav mehanizam za analizu, odnosno monitoring, osim da prebrojava tražioce azila i one koji su se zaposlili, a došli su iz regiona na turističku vizu.\n"Sad je glavno pitanje šta bi monitoring trebao biti i ko bi ga trebao provoditi", rekao je diplomata.\nPosljednjih mjeseci najviše problema imale su Švedska i Srbija, jer je u Švedsku ušao najveći broj tražitelja azila iz Srbije, a ta evropska zemlja tražila je od Beograda da učini svoj apsolutni maksimum da spriječi taj fenomen, saznaje Srna od visokog srpskog izvora.\nUpitan za komentar, ministar unutrašnjih poslova Srbije Ivica Dačić naglasio je da je Srbija pojačala kontrolu na svojim granicama, ali da to očekuje i na granicama ulaska u šengenski prostor.\nOn je podvukao da su većina lažnih azilanata iz Srbije Romi i Albanci sa juga zemlje i dodao da je Srbija spremna za njihovu readmisiju, odnosno povratak u zemlju.


RTCG - Radio Televizija Crne Gore - Nacionalni javni servis :: Politika :: Vlada žrtvuje zdravlje zbog izbora u Nikšiću\n04. 03. 2021. 18:08 >> 18:09 13\nOdluka Vlade da ne uvede zdravstvenu kontrolu na granicama, motivisana je isključivo političkim razlozima, odnosno predstojećim izborima u Nikšiću, saopštila je Demokratska partija socijalista (DPS).\n"Licemjerno je, a i bezobrazno, pravdati takvu odluku ekonomskim razlozima, kad je cijela država blokirana i turizma nema. Crna Gora je jedina zemlja u Evropi u koju se ulazi bez PCR ili antigen testova", navode iz DPS-a.\nEpidemiolozi u Srbiji, kako podsjećaju, tvrde da je više od 30 procenata novozaraženih oboljelo od britanskog soja virusa, koji se izuzetno lako prenosi, odnosno mnogo je više zarazan.\n"Srbija za putnike iz većine zemalja zahtijeva PCR test, ali zato naša Vlada sve dok stiže materijalna i logistička podrška iz Srbije i Republike Srpske, dakle do izbora u Nikšiću, dopušta da putnici unose viruse i dodatno komplikuju izuzetno kompleksnu zdravstvenu situaciju u našoj zemlji", navode iz DPS-a.\nŽalosno je, kažu, što sadašnja vlast "ne može da se uzdigne iznad trenutnog političkog interesa, te procjenjuje da joj je logistička i materijalna pomoć u 'Bitki za Nikšić', važnija od zaštite zdravlja svih naših građana".\n"Ipak, sve ovo samo pokazuje stepen panike u kom se nalaze naši politički protivnici zbog evidentnog poraza na izborima", saopštila je Demokratska partija socijalista.\nDPS Lokalni izbori Nikšić


► Sahranjen dugogodišnji lider Zimbabvea Robert Mugabe\nKovčeg je bio prekriven nacionalnom zastavom, nosili su ga vojnici, mnogi učesnici su nosili majice sa natpisima "Oslobodilac" i "Čuvar baklje" a supruga Grejs je nosila beli veo.\nMugabeova porodica se ranija saglasila sa zahtevom vlade da Mugabe bude sahranjen u posebnom mauzoleju koji bi bio izgrađen u prestonici Harareu, ali je ove nedelje promenila mišljenje i opredelila se za sahranu u njegovom rodnom selu.\nOn je bivši gerilski vođa koji je postao prvi lider te zemlje posle njene nezavisnosti od vladavine bele manjine 1980. Ostao je na vlasti dok nije bio primoran da podnese ostavku 2017. godine. Mugabe je uživao snažnu podršku naroda kada je preuzeo vlast 1980. ali ta podrška je opala posle decenija represije, lošeg ekonomskog upravljanja i optužbi o nameštanju izbora.\nBivši predsednik Zimbabvea Robert Mugabe, koji je umro danas u 96. godini proglašen je za "nacionalnog heroja", objavio je šef države Emerson Mnangagva.\nMugabe: Neću glasati za one koji su nezakonito uzeli vlast\nBivši predsednik Zimbabvea Robert Mugabe izjavio je danas da "neće podržati one koji su nezakonito uzeli vlast" uoči sutrašnjih predsedničkih izbora, na kojima prvi put neće biti...\nMugabe prvi put u inostranstvu posle ostavke\nDoskorašnji predsednik Zimbabvea Robert Mugabe i njegova supruga Grejs otputovali su u Singapur na svoj prvi put u inostranstvo otkako je Mugabe u novembru bio primoran da podnese ostavku pod...


Vahid Halilhodžić - Blic Sport\nEngleska policija ovog četvrtka je saopštila da je potraga za nestalim Emilijanom Salom obustavljena i pritom je dodala da su male šanse da ima preživelih i da sve sluti na crni scenario - a to je da su život izgubili argentinski fudbaler i pilot Dejvid Ibotson.\nHALILHODŽIĆ TUŽIO FS JAPANA Tražio je obeštećenje koje je sve nasmejalo do suza\nIskusni trener Vahid Halilhodžić odveo je Japan na Svetsko prvenstvo u Rusiji, ali je posle dva neuspeha na prijateljskim mečevima od Ukrajine i Malija dobio otkaz, te je tako ostao bez šanse da vodi ekipu na planetarnoj smotri.\nOGLASILI SE SAMURAJI Evo zašto je Halilhodžić dobio otkaz u Japanu /FOTO/\nDoskorašnji selektor fudbalske reprezentacije Japana, Vahid Halilhodžić, dobio je otkaz na mestu šefa stručnog štaba tog nacionalnog tima.\nBAŠ NEMA SREĆE Halilhodžić drugi put dobija otkaz pred Mundijal\nIskusni trener iz BiH Vahid Halilhodžić neće biti deo planetarne smotre u Rusiji, pošto će mu u ponedeljak Fudbalski savez Japana uručiti otkaz, prenosi francuski "Lekip".\nVahid Halilhodžić novi selektor Japana\nVahid Halilhodžić zvanično je imenovan za novog selektora fudbalske reprezentacije Japana.\nHalilhodžić postaje novi selektor Japana\nPregovori Vahida Halilhodžića i Fudbalskog saveza Japana (JFA) dobro napreduju i bosanski trener uskoro bi mogao da postane selektor reprezentacije Japana.\nTrabzonspor Halilhodžiću posle otkaza plaća 1,6 miliona evra\nTurski fudbalski prvoligaš Trabzonspor otpustio je zbog serije loših rezultata trenera Vahida Halilhodžića.\nHalilhodžić: Pobeda za sve navijače i alžirski narod\nSelektor Alžira Vahid Halilhodžić je istorijski trijumf nad Južnom Korejom od 4:2 u drugom kolu grupe H na Mundijalu u Brazilu posvetio navijačima.


Venčanje je ujedno najlepši i najstresniji dan u životu žene i muškarca\nIako su pred venčanje uglavnom žene u euforiji, nervozne i razdražljive, nova naučna istraživanja su pokazala da su muškarci ipak veći paničari.\nPročitajte još: Kada se pomera sata pravimo 7 GREŠAKA koje treba da izbegnemo\nTim naučnika iz Amerike otkrio je da svakom četvrtom muškarcu , već samo planiranje venčanja, a onda i taj dan, pada mnogo stresnije od žena. U anketi je učestvovalo 160 ispitanika, kada su došli do saznanja da tek svaka šesta dama ovaj događaj doživljava kao stres.\nNajveći problem im stvara briga oko pozivanja rodbine i prijatelja, zatim finansijski deo, pa sve do muzike, hrane i pića. Čak trećina muškaraca, nekoliko dana pred venčanje ima ozbiljnih problema sa nesanicom, a najčešće razdražljivost, dovodi i do rasprave među partnerima.\nSvaki četvrti muškarac je istovremeno priznao da mu planiranje venčanja pada teže nego njegovoj izabranici, dok su neki čak naglasili da im je to najstresniji trenutak u životu\nSa druge strane ženama mnogo stresnije pada pomisao o porođaju, zbog sam ečinjenice da se njihovo telo menja.\npanika pred venčanje\n"Kao što znate, nisam bila pozvana..." Devojka na venčanju BIVŠEG DEČKA napravila skandal - mlada POBEGLA\nCela Srbija šeruje snimak sa svadbe! Posle kumovog POKLONA mladoženja zaigrao, a MLADA SE UHVATILA ZA GLAVU (VIDEO)\nMladoženja zaboravio jedan od NAJSTARIJIH OBIČAJA na venčanju i mladu ostavio u potpunom ŠOKU (VIDEO)\nPRELOMILA JE JEDNA STVAR! Saša Nićiforović otkriva zašto je prihvatio da vodi emisiju „Mladoženja ili gost“!\nŽene izgube godinu dana na brojanje kalorija\nPet tipova žena od kojih beže muškarci\nSvaki treći muškarac odluku donese preko noći, a 25% žena se udaje zbog para!\nURNEBESNO: Ovako momci reaguju kada devojke uhvate bidermajer (VIDEO)\nOTKRILI TAJNU: Na dan venčanja sina, majka saopštila da mu je mlada zapravo SESTRA!


Sami sebi neprijatelji\n4 avgusta 2013\nIma li kraja „turbulencijama“ na srpskoj političkoj sceni, kako u Srbiji tako i u Republici Srpskoj?! Da li će ovaj narod ikada dočekati „malo sloge“ među vodećim srpskim političarima, bez pljuvanja, prevara i podmetanja. Svađe, smene i afere već godinama se ređaju kao na traci pa sve to više liči na neku špansku ili tursku seriju nego na ozbiljan i odgovoran društveni rad. U svemu tome najzanimljivije je to što manji ili veći „politički potresi“ u Beogradu ili Banjaluci po pravilu slede jedni druge, kao da ih neko smišljeno kreira u cilju slabljenja srpske politike u celini!\nPostavlja se pitanje kome najviše odgovara poslednje „ćeranje“ Ivice Dačića i Mlađana Dinkića koje je verovatno samo uvod u još veće političke turbulencije u Srbiji. Pitanje je i zašto neko, očigledno vrlo moćan, baš sada želi „prejake“ Ivicu i „Maricu“ (čitaj: „A. V.“) ili preslabu Demokratsku stranku i srbijansku opoziciju uopšte. Kome i zašto najviše „prija“ to što su glavne političke vesti u Srbiji one o potenciji odlazećeg ministra Milutina Mrkonjića, seksualnim sposobnostima vaterpoliste Šapića, intelektualnim i obrazovnim dostignućima predsednika države ili pominjanje Mlađine mame u uličnom vokabularu moćnog premijera Srbije?! Naposletku, taj „rečiti“ premijer, verovatno vođen sopstvenim primerom, pre par dana reče i da Srbi moraju da se menjaju kako bi bili dostojni Evropske unije!!!\nS druge strane, ni u Republici Srpskoj situacija ništa bolja. Oštre prepirke među strankama ali i neke, naizgled „nepolitične“, stvari i te kako slabe i razjedinjuju naše društvo pred neke važne događaje u BiH poput popisa stanovništva i parlamentarnih izbora 2014. godine koji uopšte nisu tako daleko. I sa leve strane Drine postoje brojne nepoznanice poput pitanja zašto neki naši političari radije razgovaraju sa osvedočenim „grobarima“ Republike Srpske iz Sarajeva nego sa svojim sunarodnicima, otkuda baš sada da izroni toliko nerešivih društvenih problema ili zašto ambasadori zapadnih sila više gostuju kod pojedinih gradonačelnika i načelnika u Republici Srpskoj nego što razgovaraju sa najvišim organima ovog entiteta?!\nIma li pravog odgovora na sva ova pitanja?! Možda je tajna u povodljivom srpskom karakteru i stalnoj, istorijskoj težnji naših političara za odrođavanjem od sopstvenog naroda u svakom pogledu?! Ne treba biti mnogo promućuran i pametan da se zaključi kako neko vešto koristi te „mane“, odnosno da srpskim političarima sa obe strane Drine „upravlja“ neko mnogo moćniji od njih. A oni slepo izvršavaju ta naređenja, bez obzira na to kako će se to odraziti na stanje i budućnost njihovog naroda.\nČuveni Dositej Obradović je još za vreme Prvog srpskog ustanka izrekao onu čuvenu rečenicu: „Srbi će posle Turaka sami sebi Turci biti“! Očigledno je da istina da su Srbi „sami sebi najveći neprijatelji“ ni danas ne gubi na snazi.


KANCELARIJA AMERIČKOG DFC-a U BEOGRADU: Beler pozdravio razgovore u Beloj kući, stiže nam aktivna ekonomska podrška | Novosti.RS\nDIREKTOR Međunarodne razvojne finansijske korporacije (DFC) Adam Beler je saopštio da će aktivno podržati ekonomsku normalizaciju između Beograda i Prištine.\n- DFC će otvoriti kancelariju u Beogradu da podrži ekonomski napredak - napisao je on na svom tviter nalogu.\nBeler se juče sastao i sa ministrom finansija Sinišom Malim, kao i sa predsednikom Privredne komore Srbije Markom Čadežom, koji su bili deo naše delegacije u Vašingtonu.\n.@DFCgov će aktivno podržati ekonomsku normalizaciju između Srbije i Kosova sa @EximBankUS i @MCCgov. DFC će otvoriti kancelariju u Beogradu da podrži ekonomski napredak! pic.twitter.com/lr7W2W6IxT — Adam Boehler (@AdamUSDFC) September 4, 2020\nU Ovalnom kabinetu svoje potpise na dokument stavili su predsednici SAD Donald Tramp i Srbije Aleksandar Vučić, kao i premijer privremenih prištinskih institucija Avdulah Hoti\nrazgovori Beograda i Prištine u SAD Međunarodna razvojna finansijska korporacija Adam Beler Siniša Mali Marko Čadež pregovori Beograda i Prištine\nDFC ILI CIA\nMozete ih nazivat kako hocete, svrha i rad su im je isti.\n16:06 NOVOZARAŽENIH DEVET, U KOVID ODELJENJIMA 16 PACIJENATA: Epidemiološki presek za Rudničko-takovski kraj\n15:51 TEŠKA SAOBRAĆAJNA NESREĆA KOD SVRLJIGA: Poginula žena u sanitetu, povređene dve osobe, vatrogasci ih jedva izvukli iz vozila


Sunce se možda igra skrivača sa oblacima u Ljubljani, što je kontradiktorno prognozama o dolasku jakih oluja, ali premijeri Severne Makedonije Zoran Zaev i Albanije Edi Rama za početak pristupnih pregovora sa EU nisu tako veselo raspoloženi.\nS obzirom da je centar glavnog grada Slovenije blokiran oko Grand Hotela Union gde će se održati samit evropskih socijalista, niko ko je razgovarao sa IBNA-om nije pokazivao nikakve znake optimizma u vezi sa predstojećim samitom EU-Zapadni Balkan, koji počinje večeras neformalnim sastankom lidera EU na Brdu kod Kranja.\nSamitom će predsedavati Charles Michel, predsednik Evropskog saveta. EU će predstavljati predsednik Michel i Ursula von der Leyen, predsednica Evropske komisije.\nSamit je deo strateškog angažmana EU sa Zapadnim Balkanom, u skladu sa Strateškom agendom 2019-2024. Nastavlja se na samit EU-Zapadni Balkan 2018. godine u Sofiji i samit EU-Zapadni Balkan 2020. u Zagrebu, koji je održan putem video konferencije.\nSamit će se sastojati od plenarne sednice nakon koje sledi sednica samo za lidere.\nRazgovori će se fokusirati na reafirmaciju evropske perspektive Zapadnog Balkana, koja je od obostranog strateškog interesa i ostaje zajednički strateški izbor, razvoj naše saradnje i društveno-ekonomski oporavak regiona, u kontekstu tekućeg Covid-19 pandemija.\nTakođe implementacija Ekonomskog i investicionog plana (EIP), koji postavlja značajan investicioni paket i koji će generisati održiviji, zeleniji, digitalniji i rast usmeren na ljude, što će koristiti regionu i Evropi u celini\nintenziviranje regionalne saradnje istražujući dalju saradnju u političkim i bezbjednosnim pitanjima od zajedničkog interesa\nNa plenarnoj sednici liderima će se pridružiti predstavnici Evropske investicione banke, Evropske banke za obnovu i razvoj, Svetske banke i Saveta za regionalnu saradnju.\nNa kraju sastanka, očekuje se da će lideri EU usvojiti deklaraciju, sa kojom bi se trebali usaglasiti i lideri zemalja Zapadnog Balkana.\nEkonomski i investicioni plan (EIP) vredan 30 milijardi evra\nEU je glavni politički, ekonomski i trgovinski partner Zapadnog Balkana. Putem EIP -a, EU sada pruža finansijsku podršku bez presedana koja mobiliše oko 30 milijardi evra za region u narednih sedam godina.\nEU će obezbediti bespovratna sredstva u vrednosti od 9 milijardi evra kroz 10 vodećih investicija. Na ovaj način EIP ima za cilj da:\n-podstakne dugoročni ekonomski oporavak\n-ubrza zelenu i digitalnu tranziciju\n-podrži regionalnu saradnju\n-podstakne približavanje EU\nEIP će takođe pomoći u privlačenju javnih i privatnih investicija, podržanih Garancijskim instrumentom za Zapadni Balkan, koji ima potencijal za mobilizaciju 20 milijardi evra.\nUlaganja u EIP treba da budu pokretač pozitivnih promena na Zapadnom Balkanu. Međutim, to će biti održivo samo zajedničkim naporima svih strana.\nPodrška EU je stoga povezana sa opipljivim napretkom u oblasti vladavine prava, društveno-ekonomskim reformama i poštovanjem evropskih vrednosti, pravila i standarda.\nDanas, 5. oktobra, uoči samita, predsednik Michel će pozvati lidere EU da se pridruže neformalnoj radnoj večeri Evropskog saveta. /ibna


TotalCar.rs » Zorana Mihajlović: “Beška“ se neće ponoviti\n0 komentara 3386 pregleda\nDržava neće tolerisati probijanje rokova, kao ni loš kvalitet izvedenih radova, kaže za „Novosti“ povodom slučaja „Beška“ Zorana Mihajlović, potpredsednik Vlade Srbije i ministar građevinarstva, saobraćaja i infrastrukture.\n– Postavićemo strože kriterijume za izvođače i nadzor – navodi Mihajlovićeva. – Neprihvatljivo je da, umesto završenih puteva i mostova, imamo situaciju da skoro svi projekti kasne, jer se zaključuje po nekoliko aneksa, da se projekti menjaju tokom realizacije, a cena gradnje povećava kroz dodatne radove.\nKada je reč o pucanju asfalta na mostu kod Beške, potpredsednik Vlade kaže da je ministarstvo koje vodi već tražilo izveštaj Instituta za ispitivanje materijala o kvalitetu asfalta, kako bi se utvrdilo gde je tačno došlo do propusta u rehabilitaciji ovog kapitalnog objekta na Dunavu.\nUpravo zbog probijanja rokova i loše izvedenih radova „Putevi Srbije“ tužili su sudu u Beču glavnog izvođača na izgradnji novog i obnovi starog mosta kod Beške – austrijsku „Alpinu“. „Putevi“ tužbom traže od austrijske kompanije više od 27,5 miliona evra.\nUgovor za „Bešku“ potpisan je 2006. godine. Sam početak priče „Beška“ bio je sporan. Na tenderu je najbolju cenu i najbolji projekat dao domaći konzorcijum predvođen „Mostogradnjom“. Međutim, evropske banke koje su kreditirale posao diskvalifikovale su naše neimare.\n– Posao je dat „Alpini“ i nemačkom DSD – navodi Goran Rodić, potpredsednik Građevinsko industrijske komore. – „Alpina“ nije ni imala reference za takav objekat kao što je Beška i zato je samo formalno angažovala DSD kao pokriće pošto je ova firma ispunjavala sve uslove. Sve što se pričalo o „Mostogradnji“ u to vreme bili su lažni podaci da bi se kroz medije naši građevinari kao konzorcijum diskvalifikovali, iako su dali najbolje projektno rešenje i najjeftiniju cenu. Celu betonsku konstrukciju je radila „Alpina“ sa svojim podizvođačima. Firma koja je diskvalifikovana, posle je angažovana kao podizvođač. Tako je „Mostogradnja“ radila fundiranje, što je jedan od najtežih delova posla.\nRodić kaže da je stručna javnost u vreme gradnje tog mosta više puta reagovala i tražila da se raskine ugovor sa „Alpinom“ zbog probijanja rokova, koje je drastično uvećavalo cenu. Naime, ugovorena vrednost mosta bila je 37 miliona evra. Koliko će Srbiju koštati ova ćuprija još se ne zna, jer „Alpina“ traži 102, a „Putevi“ ne daju više od 62 miliona evra. Deo dodatnih radova koje je izvela „Alpina“ bio je opravdan. Posao se ugovarao samo na osnovu idejnog projekta što nije dovoljno da se „potrefi“ prava vrednost. Na terenu se pojavilo klizište, koje je moralo da se sanira, što projektom nije bilo predviđeno. U svakom slučaju, izgradnja mosta, dužine 2,2 kilometra, uz velike glavobolje investitora, završena je tek krajem 2011. godine.\nAsfaltirali po lošem vremenu\nGoran Rodić navodi da je nakon bankrota „Alpine“ posao na obnovi starog mosta dodeljen „Mostogradnji“.\n– Tačno je da su se pojavila oštećenja na kolovozu na starom mostu na 600 kvadrata od ukupno 25.000 – ističe Rodić. – Do oštećenja je došlo najverovatnije zato što je asfaltirano u hladnom periodu i što izolacija koja sadrži polimere nije se adekvatno vezala. To se sada sanira i kada posao bude završen uradiće se test opterećenja. Bila je žurba da se most što pre pusti u saobraćaj, pa se asfaltiralo kada nije vreme.\nPolicija u Smartovima juri kriminalce u Njujorku\n“Reno megan sedan”: Mini „talisman“ stiže u Srbiju


Smenjena generalna direktorka RTCG, brojne osude iz sveta - Sindikat novinara Srbije\nSmenjivanje generalne direktorke Radio-televizije Crne Gore (RTCG) Andrijane Kadije naišlo je na brojne osude u svetu, između ostalog u SAD i EU, a kojim je poručeno da takva odluka Saveta javnog servisa "podriva slobodu medija".\nSAD su saopštile da su "razočarane" zbog smenjivanja Kadije i ocenile da ta odluka "podriva slobodu medija, čija su reforma i očuvanje ključni za integraciju Crne Gore u evroatlantsku zajednicu".\n"Crna Gora mora da uradi više da zaštiti slobodu medija i uređivačku nezavisnost svog Javnog servisa", navodi se u saopštenju portparolke američkog Stejt departmenta Heder Nauert.\nPosle višemesečnih političkih pritisaka, Kadija je smenjena u četvrtak većinom glasova članova Saveta. Formalni razlog smene bio je ugovor sa Centrom za građansko obrazovanje (CGO), koji je, po oceni inicijatora smene, člana Saveta Mima Draškovića, nezakonit i predstavlja mešanje u uređivačku politiku Saveta.\nKadija, dugogodišnja novinarka TV Crne Gore, bila je na čelu te medijske kuće od decembra 2016. godine.\nNeposredno posle odluke Saveta o smenjivanju, oglasila se EU, koja je ocenila da je smena generalne direktorke "protiv slobode izražavanja i slobode medija koje su osnovne vrednosti Evropske unije i krucijalni element procesa pristupanja Crne Gore EU i važno privremeno merilo koje treba da bude ispunjeno za pregovaračko Poglavlje 23", koje se odnosi na vladavinu prava.\n"Crnogorske vlasti su ograničene svojim obavezama prema evropskim vrednostima i standardima. Takođe je potpuno neprihvatljivo da se EU grant koji podržava profesionalnost RTCG zloupotrebljava kao argument da se otpusti menadžment RTCG", saopšteno je iz EU.\nSmena Kadije se u delu crnogorske i međunarodne javnosti tumači kao vraćanje RTCG pod političku kontrolu vladajuće Demokratske partije socijalista (DPS). Uoči odluke, u Podgorici je održan protest kojim su tražene ostavke članova Saveta zbog "političkog nasilja" nad tom medijskom kućom.\nKadija je uoči glasanja poručila da je smenjena, jer "nije dozvolila partijski servis" i saopštila da sa čela Javnog servisa odlazi s pozitivnim poslovnim bilansom.\nDirektor TV Crne Gore Vladan Mićunović ocenio je da je smenom Kadije "otvoren put za vraćanje TVCG pod političku kontrolu".\n"To je potpuno jasno, plan je davno napravljen, realizovan je u nekoliko koraka, a ovo danas je sama završnica tog višemesečnog procesa. Odluka o Andrijaninoj smeni direktno udara u temeljne principe na kojima bi trebalo da počiva i da se brani javni servis. Zato je antievropska i destruktivna. Članovi Saveta RTCG odgovorni su za kontinuirano povećavanje nepoverenja između rukovodstva, zaposlenih i njih. Takođe, pojačavaju se pokušaji kontrole rada uredništva i novinara TVCG", naveo je Mićunović, koji je saopštio da neće podnositi ostavku.\nRanije je reagovala i Vlada Crne Gore koja je saopštila da "nema ustavne nadležnosti koje se tiču rada upravljačkih i uredničkih struktura Radio Televizije Crne Gore", te da se radi na "sistemskim rešenjima koja će garantovati istinsku nezavisnost i najviši profesionalni nivo javnog servisa, ali i održvost svih medija i pluralizam medijskog izražaja".\nZa vršioca dužnosti generalnog direktora RTVCG postavljen je Božidar Šundić, dugogodišnji urednik u Javnom servisu, TV Pink, RTV Elmag i TV Atlas.


Veran Matić oštro kritikovao gradske i lokalne medijske konkurse - Izazov\nNovi magazin 22. maja 2020. 15:28\nOsnivač B92 Veran Matić izjavio je da zloupotrebe i kršenje zakona koja se događaju na gradskim i lokalnim medijskim konkursima „ne samo da nas srozavaju na svetskim listama sloboda, već obesmišljavaju izradu Medijske strategije i Akcionog plana za njeno sprovođenje“.\nU tekstu za Nedeljnik, Matić ocenjuje da se već godinama osnovna ideja zbog kojeg je ustanovljeno projektno sufinansiranje medija od strane Vlade „izvrće u svoju suprotnost zbog elementarnog nepoštovanja zakona i standarda kada je reč o novinarstvu“.\n„Juče je npr. Informer napao nekoliko medija (Vreme, Danas, NIN, Fonet, Betu, Novi magazin) koji su na nacionalnom konkursu dobili 5,7 miliona dinara. Na republičkim konkursima komisije poštuju odredbu da pomoć ne mogu dobiti mediji koji su sankcionisani od strane Saveta za štampu ili REM-a, tj. ne mogu da prođu tabloidi kao što je Informer sa svojim projektima, jer konstantno proizvode prekršaje novinarskog kodeksa“, podsetio je Matić, a prenosi UNS.\n„I dobiće višestruko više na konkursima u lokalnim gradovima“, kaže Matić.\n„Ovakve zloupotrebe ne samo da nas srozavaju na svetskim listama sloboda, već obesmišljavaju izradu Medijske strategije i Akcionog plana za njeno sprovođenje, u čemu sam i sam učestvovao“, konstatovao Veran Matić.\n„Kakva je svrha ovakvih dokumenata i učestvovanja u ovom procesu ako vlast, koja je donela Medijsku strategiju krajem januara, toleriše ovakve zloupotrebe? Da li bilo ko može da pomisli da će trenutkom izmene zakona vlast prestati da toleriše zloupotrebu zakona, ako to sada ne čini?“, pita se osnivač B92.\n„Da li je možda razlog za izbegavanje moguća tema iz peticije skoro 500 profesora i lekara koji apeluju na ovo telo da se zabrani promovisanje nadrilekarstva u medijima? Puno je energije utrošeno na izbor novih članova REM-a a da suštinskih pomaka u radu nema. I ovo je vidljivo i takođe utiče na rangiranje, ali što je mnogo gore, utiče na nastavak trovanja građana zemlje kroz lažne vesti, otvorenu promociju nadrilekarstva i druge zloupotrebe medija“, zaključio je Veran Matić.


Nevreme u Brodarevu načinilo višemilionsku štetu (video) - PRIJEPOLJE ONLINE\nNevreme u Brodarevu načinilo višemilionsku štetu (video)\nBrodarevo/Prijepolje – Deo prijepoljske opštine, desetak mesnih zajednica uglavnom u pograničnom području ka Crnoj Gori u utorak veče pogodilo je olujno nevreme koje je izavalo štete na poljoprivrednim kulturama i infrastrukturi. Opštinske komisije su na terenu i tek treba da utvrde razmere štete.\nČim je kiša prestala i vreme se smirilo, u Brodarevu i okolini posledice oluje su vidljivije. Meštani obilaze voćnjake, malinjake i povrtnjake da vide da li se nešto može spasiti.\n“Nevreme je bilo takvo da su počeli crepovi ovde na ovoj kući da padaju, zatim drvljad, malinjaci su potpuno uništeni, onda sistemi za maline, vrtovi”, kaže Medžid Đurđević, iz Brodareva. “Praktično sve što smo ulagali za 10 minuta je uništeno.”\n“Ja sam posadio jedno možda\n15.000 paprike, nema ništa od toga, 90 odsto roda je uništeno”, kaže\nMilovan Petović iz sela Grobnice.\n“Oštećeni su svi zemljani\nputevi, neki manje neki više, oštećeni su krovovi kuća na desetine kuća,\nnaročito su stradale kuće na visočijim kotama”, navodi Zijad Gojak, iz\nPrijepoljska opština opredelila je po 600 hiljada\ndinara za hitne popravke u mesnim zajdnicama koje je nevreme zahvatilo,\nposebno za puteve.\n“Opština Prijepolje ima deo sredstav namenjen\nza ovu situaciju, to je stalna tekuća rezerva”, kaže Dragoljub Zindović,\npredsednik Opštine Prijepolje. “Deo smo već potrošili u vidu tih hitnih\nintervencija i obratićemo se Vladi RS za određenu pomoć sa procenom\nštete koju ćemo imati za 2 dana”.\nOvo je drugo olujno nevreme u prijepoljskom kraju za 15-ak dana, pa sada sa zebnjom očekuju svaki oblak.\nThe post Nevreme u Brodarevu načinilo višemilionsku štetu (video) appeared first on PPmedia.


FT navodi da prava za prenose Premijer lige u Velikoj Britaniji jesu ostala na nivou od 5 milijardi evra, ali da se, s druge strane, za neka tržišta cena poput Sjedinjenih Država cena utrostručila i da sada iznosi čak 2,7 milijardi.\nFajnenšel tajms konstatuje da će Telekom Srbije od naredne sezone prenositi utakmice Premijer lige u celom regionu, za šta je platio sumu od 600 miliona evra za 6 godina. Time je preuzeo ovaj unosni biznis od svog konkurenta Unajted Grupe, na čelu sa Draganom Šolakom, biznismenom stacioniranim u Švajcarskoj.\n- Platili smo tačno onoliko koliko je trebalo u ovako konkurentnom okruženju - prenosi FT stav Telekoma Srbija.\nŠolak je priznao da su cene prava prenosa elitnih sportskih takmičenja otišla nebu pod oblake i da je zato rešio da se radije okuša u poslu sa sportskim klubovima, nego u biznisu sa prenosima.\nPošto malo domaćinstava u Srbiji kupuje više od jedne kablovske pretplate, fudbal je sada veliki mamac za korisnike da pređu na Telekomovu mrežu navodi FT, s čim se složio i Šolak.\n- Od sledeće godine će (Telekom Srbija) imati praktično 100 odsto fudbala i drugih sportova. Moći će da preuzmu značajan broj korisnika od mreže United Grupe (SBB). A onda ti korisnici više neće moći da prate vesti (koje emituje United Grupa) - rekao je Šolak.\nVODAFON I TELEKOM SRBIJA POTPISALI UGOVOR O PARTNERSTVU Lučić: Saradnja će nam obezbediti sve važne resurse u oblasti digitalne transformacije\nTo nije prvi put da se Šolak žali i tvrdi da se radi o političkom pritisku na njegovu kompaniju, ali FT prenosi stav Telekoma Srbija koji je demantovao da ima političku motivaciju.\n- Finansiramo poslove isključivo iz vlastitih finansijskih resursa i kapaciteta. Posao sa prenosima Premijer lige doneće nam sveukupan pozitivni finansijski efekat znatno veći od milijarde evra - prenosi FT stav Telekoma Srbija.\nFT dalje prenosi da srpske vlasti optužuju Šolaka i United Grupu da podržava opoziciju i da su povezani sa Draganom Đilasom, što Šolak demantuje.\nŠolak je demantovao i navode da je kupio engleski fudbalski klub Sautempton za 100 miliona dolara iz političkih razloga.\nFajnenšel Tajms Telekom Srbija Dragan Šolak


pink.rs | Vesić o postignutom u Beogradu za dve godine mandata aktuelne vlasti: U Beogradu je danas 170.000 novih radnih mesta!\nVesić o postignutom u Beogradu za dve godine mandata aktuelne vlasti: U Beogradu je danas 170.000 novih radnih mesta!\nZamenik gradonačelnika Beograda Goran Vesić podsetio je da je danas dve godine mandata vlasti koja je na izborima 2018. godine dobila podršku 45 odsto Beograđana i naveo da je da su za to vreme započeti i završeni mnogi infrastrukturni projekti, otvoreni novi hoteli, smanjena nezaposlenost i uvećana prosečna plata.\n"Osnovna razlika između nas i Dragana Đilasa, koji je vodio Beograd do 2013. godine, je što mi nabrajamo urađeno, a Đilas je brojao zarađeno", rekao je Vesić za.\nPrema njegovim rečima, danas je prosečna plata u Beogradu 634 evra, a bila je 473 evra, dok je nezaposlenost 8,1 odsto, a bila je, dodaje Vesić, 16,2 odsto.\nU Beogradu je danas, kaže on, skoro 170.000 novih radnih mesta i naša prestonica ima 40 hotela više.\n"Obrenovac i Beograd dobili su još jedan autoput ''Miloš Veliki'' preko koga su povezani sa zapadnom Srbijom, a sada se radi brza saobraćajnica sa četiri trake koja povezuje Novi Beograd sa ovim autoputem čija je dužina 17 kilometara", naveo je Vesić.\nKaže da se sada iz Obrenovca do Beograda dolazi za 25 minuta umesto 45 koliko se ranije putovalo.\nOsim toga, Lazarevac, Mladenovac, Sopot i Barajevo povezani sa centrom Beograda BG vozom i sada se od stanice Vukov spomenik u centru Beograda do železnicke stanice Lazarevac putuje tacno 63 minuta.\n"Završava se obilaznica oko Beograda, decenijski san za Beograđane, a nedavno je probijen i tunel Straževica. Za manje od dve godine imacemo čitavu obilaznicu autoputem oko našeg grada", istakao je Vesić.\nPrema njegovim rečima, Kula Beograd u okviru Beograda na vodi, najveća zgrada na Balkanu koja će imati 41 sprat, uspešno se gradi i trenutno je izgrađena do desetog sprata.\n"Od 1,8 miliona kvadrata, koliko će se izgraditi u okviru projekta Beograd na vodi, već je izgrađeno 150.000 kvadrata, a sada se gradi 750.000 kvadrata. Već tri godine izdajemo građevinskih dozvola i lokacijskih uslova za milion kvadrata, a ove godine će biti još više. Zato je Beograd najveće gradilište u Evropi", naveo je Vesić.\nOn je podsetio i da je uklonjena pruga iz centra Beograda i se projektuje linijski park po ugledu na park u Njujorku.\nNavodi i da se uspešno gradi nova autobuska stanica u bloku 42 koja će, kako kaže, biti završena do kraja godine, čime će stara autobuska stanica biti izmeštena iz starog dela grada.\nPodseća da je izmeštena Železnicka stanica iz centra grada i premeštena na Prokop, dok se zgrada Železničke stanice obnavlja i biće namenjena kulturi.\nZamenik gradonačelnika ukazao je da je obnovljeno 187 fasada od čega 70 fasada u centru Zemuna.\n"Izmenama zakona o glavnom gradu omogućili smo da lokalna samouprava može da ulaže budžetska sredstva zajedno sa stanarima u fasade koje nisu pod zaštitom države", rekao je Vesić.\nPotpuno su rekonstruirane i ulice, navodi on, Karađorđeva, 27. marta, Džordža Vašingtona, Ruzveltova, trg Slavija i Trg Republike i dodaje da je završena i rekonstrukcija Brankovog mosta.\n"Rekonstruišemo Bulevar Patrijarha Pavla, Save Markovića i Crnotravsku ulicu čime smo počeli da gradimo unutrašnju obilaznicu Beograda", naveo je Vesić.\nU pešačku zonu je pretvorena ulica Strahinjića Bana, od Francuske do Skadarske ulice, zatim, Savski trg, Topličin venac, u okviru kojeg je rekonstruisan park Vojvode Vuka, a urađena je i pasarela koja spaja Kalemegdan i Savski kej.\n"Restauiran je Pobednik na Kalemegdanu, spomenik knezu Mihailu, Spomenik zahvalnosti Francuskoj, Zindan kapija i kapija Karla Šestog. Rekonstruiše se Zavičajni muzej Zemuna u Spirtinoj kući kao i zavičajni muzej Žarkova. Završeno je projektovanje zgrade Muzeja grada Beograda u Resavskoj. Savski trg se pretvara u najveću beogradsku pešačku zonu površine 12.000 metara kvadratnih na kojem će se nalaziti spomenik Stefanu Nemanji", rekao je Vesić.\nPrema njegovim rečima, počela je izgradnja fabrike za preradu otpadnih voda u Velikom selu koja će pokrivati 1,5 miliona ljudi, a završeno je projektovanje fabrike za preradu otpadnih voda u Batajnici.\n"Počela je izgradnja kanalizacije na levoj obali Dunava, gde je očišćeno više od 100 kilometara kanala. Izgradnja regionalnog vodovoda Makiš - Mladenovac je stigla do Grocke, sada projektujemo odvojke za Grocku i Vrčin čija izgradnja počinje sledeće godine, za Umčare i Pudarce, kao i vodovoda do jezera Rajkovac u Mladenovcu", naveo je Vesić.\nGradi se, dodaje, Jelezovački kolektor što omogućava da se više od 10.000 domaćinstava iz Jajinaca i Kumodraža priključi na kanalizaciju.\n"Počeli smo izgradnju postrojenja za preradu otpadnih voda u Belom Potoku, Pinosavi i Međulužju, gradimo više od 145 kilometara vodovoda u Barajevu, Lazarevcu i Obrenovcu", naveo je zamenik gradonačelnika.\n"Završena je rekonstrukcija parka Ušće čija je vrednost preko est miliona evra. Uredili smo 47 dečjih igrališta i tri igrališta za kućne ljubimce. Raspisn je tender za izgradnju groblja za kućne ljubimce. Kupili smo 244 nova autobusa čime je prosecna starost voznog parka GSP smanjena sa 11 na oko 3,5 godine, a ove godine se kupuje još 100 novih autobusa", nabrojao je Vesić.\nKaže i da je sada prosečna plata vozača GSP 74.000 dinara, čime je zaustavljen odlazak vozača u inostranstvo.\nGrade se, navodi Vesić, četiri nova vrtića - Filmski grad, Obrenovac, Bežanijska kosa, Zemun, od deset čija će izgradnja početi ove godine.\n"Rekonstruisan je vrtić "Zeka" na Zvezdari, a završava se kompletna rekonstrukcija Pete gimnazije i Zemunske gimnazije. Završava se izgradnja nove škole u Leštanima, najmodernije u Beogradu, rekonstruisane su osnovne škole ''Vladimir Rolovic'', ''1.300 kaplara'', ''Kralj Petar Drugi'', uredeno pet fasada na osnovnim školama", rekao je Vesić.\nSmanjena je, kaže, i lista cekanja dece u vrtićima sa oko 10.000 na 2.000.\n"Svakog meseca i dalje plaćamo roditeljima oko 100 miliona duga koji je napravio bivši gradonačelnik Đilas pošto im je naplaćivao duplo skuplje vrtiće. Do sada je sa računa grada skinuto oko tri milijarde dinara na ime duga, a za te pare smo mogli da izgradimo 15 vrtića", istakao je Vesić.\nKako je naglasio posle više decenija grade se dva toplovoda, Konjarnik - Vinča i Obrenovac - Beograd, čime će kupovina gasa biti smanjena za trećinu i deo Beograda grejaće se toplom vodom iz TENT-a i metan gasom sa deponije.\n"Uradili smo toplovode za gašenje kotlarnica na Karaburmi, Senjaku, Gazeli i u Zemunu. Ugasili smo 23 individualne kotlarnice, a 83 odsto grada pokrili gasnom mrežom", rekao je on.\nKupljeno je, dodaje, 65 novih kamiona za čišćenje snega, ''Beograd-put'' danas "krpi" oko 200 rupa dnevno naspram 30 koliko je radio ranije, i rekonstruisano je oko 320 kilometara ulica.\nPočela je, podseća, sanacija i zatvaranje deponije Vinča, najveće komunalne deponije u ovom delu Evrope.''Gradska čistoća'' je dobila, kaže, 100 novih vozila pa sada ima 50 cisterni umesto 25.\n"Za ove dve godine smo uradili više stvari nego što Đilas može da proda državnih sekundi kada je na vlasti", zaključio je Vesić.


Održana treća radionica u okviru evropskog projekta #synergy\nTreća od šest radionica evropskog projekta #synergy pod nazivom Razvijanje publike za klasičnu muziku, u organizaciji Međunarodnog festivala Vox Baroque, održana je 28. i 29. marta u Tirani, Albanija.\nNa prvoj sesiji ove dvodnevne radionice učestvovali su predstavnici albanskog lokalnog kulturnog sektora prof. dr Vasil S. Tole (kompozitor, etnomuzikolog i potpredsjednik Akademije nauka Albanije), dr Herida Duro (direktorka politika i strategija kulturnog razvoja, Ministarstvo kulture) i gđa. Abigeila Voština (savjetnica ministra omladine), koji su diskutovali o istorijskom pristupu i različitim strategijama u vezi sa politikama za održivi razvoj i rast publike klasične muzike.\nDruga sesija radionice bila je fokusirana na diskusiju o različitim pristupima i metodologijama koje, u pogledu razvoja publike za klasičnu muziku, koriste neki od najuglednijih festivala u regionu Medjunarodni festival KotorArt (Kotor), Dubrovačke ljetnje igre (Hrvatska), Festival Ljubljana (Slovenija), Centar Beogradskih festivala (Srbija), Vox Baroque (Albanija) i Kosovo Šopen asocijacija (Kosovo).\n-Svi imamo problema sa politikama naših zemalja. Ne idu sve institucije u istom pravcu i ne prepoznaju ga kao način da obrazuju publiku. Prije Vox Baroque-a, niko u Albaniji nije znao šta je barokna muzika, osim muzičara. (..) Ljudi imaju ljubav prema umjetnosti, muzici i obrazovanju, ali vlade moraju jasnim strategijama da urede ovu oblast – istakao je Denis Bizga, iz Međunarodnog festivala Vox Baroque.\nOvo je bila treća od ukupno šest radionica koje se organizuju u okviru projekta #synergy: Jačanje kapaciteta industrije klasične muzike na Zapadnom Balkanu. Kroz ove radionice i aktivnosti regionalne mobilnosti, kao i kroz umrežavanje, učesnicima se pruža prilika da svoja iskustva i znanja podijele sa svojim kolegama, profesionalcima kulture, kako bi unaprijedili svoju konkurentnost i otvorili mogućnosti za koprodukciju. Sljedeća radionica pod nazivom Profesionalno obrazovanje & klasična muzika biće organizovana od strane Kosovo Šopen asocijacije, u maju u Prištini, na Kosovu.\nProjekat #synergy: Jačanje kapaciteta industrije klasične muzike na Zapadnom Balkanu, iniciran od strane\nMeđunarodnog festivala KotorArt, podržan je od strane Evropske komisije, kroz program Kreativna Evropa i okuplja neke od najvećih festivala umjetnosti u regionu. Ciljevi #synergy projekta su usavršavanje i povezivanje kulturnih radnika, prije svega onih koji se bave festivalima i umjetničkom muzikom, zatim podsticanje komponovanja novih djela klasične muzike inspirisanih lokalnom baštinom svih zemalja učesnica projekta, kao i uvezivanje i saradnja mladih muzičara, kompozitora i organizacija koje se bave umjetničkom muzikom na Zapadnom Balkanu.\nViše informacija o projektu #synergy dostupno je na Internet stranici https://synergyproject.info/


CEP: Zapadni balkan u fokusu EU – EUROBALKAN\nCEP: Zapadni balkan u fokusu EU\nBugarsko predsedavanje Evropskom unijom (EU) vratilo je politiku proširenja na agendu Unije i Austrija će nastaviti tim putem, jer se želi napredak u reformskim procesima koji su na evropskoj agendi, ocenjeno je u debati Centra za evropsku politiku „Od bugarskog do austrijskog predsedavanja Savetu EU“.Bugarsko predsedavanje Evropskom unijom (EU) vratilo je politiku proširenja na agendu Unije i Austrija će nastaviti tim putem, jer se želi napredak u reformskim procesima koji su na evropskoj agendi, ocenjeno je u debati Centra za evropsku politiku „Od bugarskog do austrijskog predsedavanja Savetu EU“.\nNa poziv Nj.E. Ambasadora Republike Bugarske u Srbiji, gospodina Vlajka Radkova, debati je prisustvovao predsednik Asocijacije za istraživanje i razvoj – Eurobalkan, prof dr Slavenko Grgurević.\nŠef Delegacije Evropske unije u Srbiji Sem Fabrici ocenio je da da je fokus na Zapadni Balkan i Srbiju bio snažan u proteklih šest meseci, podsećajući na važna dokumenta koja je objavila Evropska komisija.\nFabrici je podsetio da je objavljena startegija proširenja za Zapadni Balkan, u aprilu izveštaji o zemljama regiona, kao i Sofijska deklaracija posle samita EU- Zapadni Balkan.\nBugarsko predsedvanje je bilo važno kako bi se poširenje držalo visoko na agendi EU, a sada čekamo austrijsko predsedavanje, rekao je Fabrici koji je uveren da će zadržati proces proširenja visok na agendi Unije.\nDok mi razgovaramo, Savet EU ima svoj sastanak, Unija je u punoj brzini i dobro je da Srbija napreduje. Početkom ove nedelje su otvorena dva poglavlja, a u nedelju je održan važan sastanak o dijalogu Beograda i Prištine, rekao je Fabrici.\nAmbasador Bugarske Radko Vlajkov istakao je da je politika Srbije proteklih meseci jasan dokaz da pridruživanje EU nema alteranativu.\nPrema njegovim rečima, Srbija je ostvarila dobar rezultat u osetljivim temama koje se tiču poglavlja 23 i 24. Jasna je politička volja za završavanje ustavne reforme, za prihvatanje medijske strategije, kao i rad po svim temama uključujući i pitanja nacionanih manjina.\nMnogo su aktivniji napori vlade Srbije i predsednika Srbije za rešavanje pitanja između Beograda i Prištine. Mislim da svi napori koji su uloženi, posebno jasna vizija Srbija, dovesti do bržeg napretka, rekao je Vlajkov.\nVerujem da će se na narednim međuvladnim konferencijama otvarati sve veći broj poglavlja i na taj način evropski perspektiva Srbije sve bliža, rekao je on, navodeći da je Strategijom proširenja kao okvirni datum za članstvo navedena 2025. godina.\nAmbasador Austrije Nikolaus Luteroti rekao je da će njegova zemlja 1. jula treći put predsedavati EU, ali je napomenuo daće to biti poslednje puno predsedavanje Unijom uoči izbora na proleće 2019. godine.\nBiće dosta zakonodavnog posla koji se mora završavati, kao i zaključivanje sporazuma o izlasku Velike Britanije iz EU, rekao je on i naveo da se autrijska vlada odlučila za moto predsedavanja „Evropa koja nas štiti“.\nNajvažnije za mene, kao ambasadora u Srbiji, je da zadržimo jak fokus na region Zapadnog Balkana. EU može biti stabilna i bezbedna ako ima stabilnosti i bezbednosti u njenom susedstvu, a za nas je to važno da imamo u ovom regionu.\nLuteroti je ponovio stav svoje zemlje da je budućnost Zapadnog Baalkana i Srbije u EU i tokom predsedavanja Austrije držaće se jak fokus na toj temi.\nŽelimo da vidimo napredak u refomskim procesima i reforme koje se tiče agende proširenja. Čestitamo Srbiji na otvaranju dva nova poglavlja i želimo da vidimo dodatni napredak tokom našeg predsedavanja, rekao je Luterori.\nŠefica Pregovaračkog tima Srbije Tanja Miščević očekuje da se tokom austrijskom predsadavanja nastavi politika Bugarske prema proširenju na Zapadni Balkan.\nMiščević je rekla da Srbija završava još jednu pregovaračku poziciju, jer želi da nastavi sa dostavljanjem novih poglavlja jer je austrijsko predsedavanje dobra prilika da još neka poglavlja budu otvorna.\nParalelno se radi, dodala je ona, na ispunjavanju merila i za druga pogljavlja, a teče i veliki posao na reviziji akcionih planov za poglavlja 23 i 24.\nImali smo veliki i ozbiljni razgovor sa kolegama iz Brisela i sad smo uklopili kako izgleda okvir revizija akcionih planova, odgovore na prelazna merila koja nisu bila data kada su oni rađeni i na osnovu toga će se izveštavati u godipnjim izveštajima i non paper o vladavini prava, rekla je Miščević i napomenula da se rade izmene „ne samo rokova, već konkretnih mera i načini njihovog sprovođenja“.\nPredsednik UO Centra za evropske politike Srđan Majstorović rekao je da je Bugarska uradila veliki posao kada je reč o afirmaciji politike proširenja EU na region i da je ostavila dobre osnove za buduća predsedavanja koja će morati da se odrede prema politici proširenja.\nAustrija će sigurno nastaviti pozitivan trend odnosa EU prema Zapadnom Balkanu, smatra Majstorović.\nOn je ocenio i da će sastanak Berlinskog procesa u Londonu biti važan za zemlje regiona, jer će doprinosti unapređenju međusbnih odnosa, povezivanja, ali „pokazati im“ i načine funkcionisanja i saradnje u EU.\nMajstorović je rekao da treba pratiti situaciju u Nemačkoj, jer se ona pozitivno određuje prema politici proširenja Unije i svako odstupanje od te politike imalo bi posledica na region.\nTrio Program: jul 2017 – januar 2019, Estonia – Bulgaria – Austria


Terzić posetio KBC Zvezdara i uručio 240 sezonskih ulaznica\nTanjug 14. oktobra 2020. 16:08\nBEOGRAD – Generalni direktor FK Crvena zvezda Zvezdan Terzić posetio je danas KBC Zvezdara i dostavio sezonske ulaznice zaposlenima, koji su se tokom trajanja akcije prijavili i izrazili želju da uživo prate mečeve crveno-belih na stadionu Rajko Mitić.\n„Većinu svog života proveo sam nedaleko od Kliničko-bolničkog centra Zvezdara. Vezan sam za ovu instituciju, s obzirom da mi se sve troje dece rodilo u porodilištu KBC Zvezdara.Ovim gestom smo pokazali ono po čemu je Crvena zvezda prepoznatljiva, a to je socijalno-odgovorno ponašanje. Posle značajne finansijske pomoći Kliničkom centru Niša i Beograda i posebno što mi je drago Univerzitetskoj dečijoj klinici u Tiršovoj, nastavili smo da pomažemo sve slojeve društva, naročito zvezdaše“, rekao je Terzić.\n„Danas smo predali 240 sezonskih karata zaposlenima u KBC Zvezdara i nadam se da ćemo se viđati na Marakani i radovati se pobedama naše Crvene zvezde, te da će se ova pošast, u vidu korona virusa što pre završiti. Još jednom, hvala svim medicinskim radnicima Srbije, a danas posebno KBC Zvezdara“, zaključio je Terzić.\n„Ovo je velika čast za sve zaposlene u KBC Zvezdara, a posebno za nas zvezdaše. Želeo bih da se u ime svih zvezdaša koji su zaposleni ovde zahvalim fudbalskom klubu Crvena zvezda na lepoj inicijativi. Ponosan sam na podatak da je najveći broj zahteva za izdavanje sezonskih karata upravo odavde, iz gradske bolnice. Prethodni meseci borbe sa pandemijom bili su izuzetno stresni za zdravstvene radnike, ali smo pokazali da smo dorasli tom izazovu. Apelovao bih na građane da se pridržavaju protivepidemijskih mera i zaštite sebe i bližnje. Hvala voljenom klubu za divan gest prema zdravstvenim radnicima. Nadam se da ću uskoro moći da bodrim Zvezdu, zajedno sa suprugom i dvoje dece i da ćemo sa tribine biti u prilici da pomognemo klubu da izbori proleće u Ligi Evrope“, rekao je Davidović.\n„Hvala vam što ste došli. Mi, kao navijači Crvene zvezde smo mnogo puta pokazali podršku koju pružamo klubu i u dobrim i u teškim trenucima, a Zvezda je ovim gestom, kao i svim drugim gestovima u ovim vremenima borbe protiv korona virusa, pokazala da je najveći klub na svetu. Hvala vam što ste nam podelili sezonske ulaznice i nadam se da ćemo se uskoro videti na Marakani. Imam društvo s kojim idem na stadion i verujem da ćemo se ponovo okupiti svi zajedno i biti u prilici da pružimo podršku ekipi. Žao mi je što to već nije slučaj u derbiju, ali znaju igrači da treba da se bore kao lavovi“, istakao je Vujičić.


Srušena stara konstrukcija Zelenog mosta FOTO\nDotrajala konstrukcija Zelenog mosta biće uklonjena u narednih desetak dana, a gradnja novog mosta trebala bi početi sredinom ovog mjeseca, saopšteno je iz „Prijedorputeva“, izvođača radova.\nDirektor ovog preduzeća Radenko Crnogorac, ističe da je toku uklanjanje čelične konstrukcije starog mosta.\n"Dio konstrukcije je uklonjen tokom proteklog vikenda, a u narednim danima ćemo izgraditi pristupni put kako bi preostalu konstrukciju mogli da izvučemo na obalu", rekao je Crnogorac.\nOn očekuje da bi se ovaj dio posla mogao završiti u narednih pet do sedam dana, nakon čega bi mogli početi sa rušenjem stubova starog mosta.\n"Kada završimo ovaj dio poslova i izgradimo pristupne saobraćajnice, očekujemo da bi polovinom mjeseca krenuli sa bušenjem rupa u koritu Vrbasa i postavljanjem šipova za stubove novog mosta", naveo je Crnogorac.\nUgovor o izgradnji novog mosta, koji predstavlja vitalnu vezu Obilićeva i Kočićevog vijenca, potpisan je prošlog mjeseca. Ugovor, u vrijednosti od 2.2 miliona KM, predviđa izgradnju mosta sa dvije trake, u dužini od 80 metara, uz predviđene pješačke i biciklističke staze. Novi most bi trebao biti izgrađen u narednih pet mjeseci.\nZbog dotrajale konstrukcije, Zeleni most zatvoren je za putnički saobraćaj u junu prošle godine.\nGradnja novog mosta jedan je od ukupno pet velikih infrastrukturnih projekata na području grada koji su finansirani iz emitovane emisije gradskih obveznica u iznosu od 6.2 miliona KM. Pored novog Zelenog mosta, novcem od obveznica biće finansiran nastavak Istočnog tranzita (novi dio do stadiona „FK Naprijed“), 1,5 kilometara puta prema Motikama, sportska dvorana na mjestu nekadašnjeg Šoping centra, te nastavak vodovodnog sistema „Crno vrelo“, koji treba da obezbijedi vodu za 20.000 stanovnika sa rubnih dijelova Banje Luke.


Status M u sjedištu Ujedinjenih nacija u Njujorku\nStatus M predstavio je program Inicijativa mladića na 59. sjednici Komisije Ujedinjenih nacija o statusu žena.\n16. marta 2015. godine, u sjedištu Ujedinjenih nacija u Njujorku Status M je pozvan da predstavi program Inicijativa mladića u sklopu panela Odgovornost muškaraca i dječaka. Direktor Statusa M obratio se delegatima zemalja članica i gostima iz nevladinih organizacija, predstavljanjem ovog pionirskog programa koji je od 2006. godine do danas sarađivao sa više od 30.000 mladića iz Hrvatske, Srbije, Bosne i Hercegovine, Kosova i Albanije, na promovisanju rodne ravnopravnosti, nenasilja i pozitivnih životnih stilova.\nZasjedanje Komisije o statusu žena je najveći globalni godišnji događaj o rodnoj ravnopravnosti. Ove godine, fokus ovog skupa bio je na uključivanju muškaraca i dječaka u postizanju rodne ravnopravnosti u svijetu. Ovo dovoljno govori o značaju kojeg program Inicijativa mladića ima na globalnom nivou postavljanjem putokaza kao pozitivan model uključivanja mladića u transformaciju negativnih aspekata maskuliniteta koji dovode do održavanja nejednakosti i opasnosti za muškarce, žene, djecu i zajednice u cjelini.\nNatko Gereš je naglasio: Prije nego što govorimo o odgovornosti dječaka i mladića u stvaranju svijeta rodne ravnopravnosti, moramo prvo da vidimo kako možemo da im pozitivno pristupimo, da im pokažemo da nam je stalo, da vjerujemo u njihove sposobnosti, podržavamo njihove mogućnosti i dozvoljavamo im da učestvuju u društvu. Tek tada možemo očekivati od njih da preuzmu vlasništvo nad problemima društva i da se uključe u stvaranje rodno ravnopravnog svijeta. Mladići mogu promijeniti svijet, ali u tome im treba podrška i sistematičan rad zasnovan na činjenicama na svim nivoima.\nSvi članovi pozitivnih vršnjačkih grupa pod nazivom Budi muško klubovi, BMK, mogu biti ponosni na ovo postignuće, jer su svi oni doprinijeli ovom uspjehu svojim iskrenim aktivizmom i radom na prevenciji rodno zasnovanog nasilja u svojim životima i zajednicama.\nInicijativa mladića, uz kontinuiranu podršku CARE International-a nastavlja da bude lider u globalnom radu na uključivanju mladića u stvaranje pravednijeg društva. U ovom trenutku, ovaj program se sprovodi kroz rad u školama, zajednicama, izgradnju kapaciteta za stručnjake, pozorišta, rad sa policijom i centrima za socijalni rad, zatvorima i vaspitnim ustanovama za maloljetnike; javno zagovaranje, konferencije, istraživanja, publikacije i druge aspekte rada u zemljama koje su uključene u ovu inovativnu Inicijativu. Inicijativa mladića u Hrvatskoj je primjer kako je izvorna inicijativa institucionalizovana kroz saradnju sa različitim ministarstvima i javnim institucijama (Ministarstvo pravde, Ministarstvo nauke, obrazovanja i sporta, Ministarstvo socijalne politike i mladih, Ministarstvo unutrašnjih poslova, Institut za javno zdravstvo, Pravobranilac za ravnopravnost polova, UNDP,…).\nInicijativa mladića ostaje pokret više nego program. Tokom prethodnih 8 godina Inicijativa mladića se razvijala, dobijajući podršku na državnom i međunarodnom nivou i uključivala je mlade ljude, omladinske radnike, stručnjake, donosioce odluka i opštu javnost u ideju kampanje Budi muško – mijenjaj pravila.\nRezultat Inicijative mladića je osnivanje 5 M-Centara, resursnih centara za unapređivanje stručnog rada sa mladićima u zemljama koje su uključene u ovaj program (posjetite web stranicu hrvatskog centra koju vodi organizacija Status M). Inicijativa mladića je i dalje vodeći program u uključivanju muškaraca u ostvarivanju rodne ravnopravnosti na evropskom nivou kroz učešće prve hrvatske nevladine organizacije usmjerene isključivo na rad sa mladićima i dječacima, Status M, u Upravnom odboru evropske mreže MenEngage.\nViše informacija o programu i novim uspjesima organizacije Status M možete pronaći na web stranici organizacije i na web stranici programa. Hvala na vašoj podršci.


DODIK PRED BANKROTOM / Blokirani računi, dugovi više stotina miliona KM: Zdravstvo RS-a pred kolapsom\nmilorad dodik i genocidni entitet\nAutor: ZASREBRENICU.ba\t Jun 15, 2017\nPosljednjih se dana uveliko razmatra novi prijedlog zakona o korekciji akcizne politike u BiH, ali ovoga puta pregovaračke pozicije dva entiteta puno su udaljenije nego kod prethodnog slučaja koji je okončan neslavno.\nNaime, RS izričito traži da se akciza ne poveća samo na naftne derivate kako bi se ubrzala gradnja autoceste, nego i na još neke proizvode, poput duhana, alkohola, piva, a taj novac bi se usmjerio na saniranje golemih gubitaka u zdravstvu koji se akumuliraju već godinama.\nVlada Federacije BiH protivi se tom prijedlogu, ne samo zbog toga što je stanje u federalnom zdravstvu znatno bolje, nego zbog procjene da će zastupnici teško prihvatiti širenje akciza na čitav niz proizvoda.\nNo, čini se da Vlada RS nema drugog izbora. Stanje u zdravstvu upravo je alarmantno o čemu svjedoči i činjenica da su velikom broju domova zdravlja blokirani računi zbog neizmirenih dugova.\nFilijala Poreske uprave Republike Srpske u Istočnom Sarajevu već je blokirala račune zdravstvenim ustanovama koje su u njenoj nadležnosti zbog dugova za doprinose i poreze, rekao je predsjednik Sindikata zdravstva i socijalne zaštite Republike Srpske Milenko Granulić.\n“Blokirane su plate zaposlenima u domovima zdravlja u istočnom dijelu Republike Srpske. Interesantno je da tranše za plate iz Fonda nikada nisu ranije proslijeđene i da Poreska uprava uzima ta sredstva”, rekao je Granulić.\nOn je podsjetio da je na nedavnom sastanku u Istočnom Sarajevu načelnika opština i predstavnika domova zdravlja dogovoreno da se utvrdi način deblokade računa ovim zdravstvenim ustanovama.\n“Moguće je da to neko smišljeno radi, jer neće da blokiraju račune velikih zdravstvenih ustanova koje su dužne za doprinose po nekoliko miliona KM, već malim zdravstvenim ustanovama koje su dužne dva do tri doprinosa”, kaže Granulić.\nOn kaže da je neophodno da resorno ministarstvo i Poreska uprava Republike Srpske hitno reaguju kako bi se deblokirao račun ovih domova zdravlja da zaposleni ne bi ostali bez plata.\nUkupan direktni dug zdravstvenih ustanova u Republici Srpskoj, zaključno sa prošlom godinom, premašio je 513 miliona KM a samo po osnovu poreza i doprinosa ustanove zdravlja u RS, odnosno bolnice, domovi zdravlja i instituti, duguju 216,5 miliona KM, dok je po drugim osnovama, uglavnom kreditima, zdravstvo opterećeno sa 296,4 miliona KM.\nU ovaj dug nisu u uračunate obaveze prema dobavljačima, koje prema slobodnim procjenama pojedinaca iz zdravstvenog sektora takođe dostižu stotine miliona KM.\nNajveći dug među zdravstvenim ustanovama ima Univerzitetski klinički centar Republike Srpske, koji po osnovu poreza i doprinosa duguje 72,2 miliona KM, a po drugim osnovima i kreditima 121,1 milion KM. Potom slijedi bolnica Istočno Sarajevo, čiji je ukupan dug 43,6 miliona KM, od čega se na poreze i doprinose odnosi više od 30 miliona KM. Sa ukupnim dugom od 32,4 miliona KM, odnosno 28,1 milion u vrhu liste najvećih dužnika su i bolnice u Doboju te Univerzitetska bolnica u Foči.\nKada su u pitanju domovi zdravlja u RS, rekorder po dugu je Dom zdravlja u Banjaluci, od kojeg se potražuju 15,2 miliona KM, a samo po osnovu poreza i doprinosa dužni su 5,2 miliona KM. Poslije Banjaluke velike dugove, uglavnom za poreze i doprinose, imaju domovi zdravlja u Trebinju i Modriči, koji duguju 5,7, odnosno 5,4 miliona KM.\nDosadašnji način da se dugovi za poreze i doprinose vraćaju reprogramima ne daje rezultate, jer većini bolnica i domova zdravlja rata za reprogram premašuje primanja koja po osnovu doznaka dobiju od Fonda zdravstvenog osiguranja RS.\nMuslimani koji su bili budni zbog sehura spasili živote mnogih\nFikret Hodžić sa suprugom Ševalom snimio spot za Sarajevo Waves: Sa komšinicom Timom sada možeš…


Francuzi spustili u more i drugi "mistral" za Ruse, dilema o isporuci još traje\nU francuskoj luci Sen Nazer porinut je drugi nosač helikoptera klase "mistral", koji je izgrađen za potrebe ruske borbene flote.\nNosač aviona i helikoptera klase "mistral"\nReč je o brodu "Sevastopolj", koji bi, prema ugovoru sklopljenom između Francuske kompanije "DCNS" i "Rosoboroneksporta" 2011. godine, trebalo da bude isporučen Rusiji.\nVrednost ugovora iznosi 1,2 milijarde evra, prenosi RIA "Novosti".\nPrvi brod, "Vladivostok", treba da stigne u naoružanje ruske flote do kraja 2014. godine, a drugi, "Sevastopolj", 2015. godine.\nSAD se oštro protive realizaciji ovog ugovora, zbog čega je Francuska više puta pretila da će obustaviti isporuku nosača helikoptera.\nPočetkom septembra administracija predsednika Fransoa Olanda saopštila je da namerava da zamrzne ispunjenje ugovora do novembra, kako bi videla kako teče konflikt oko Ukrajine.\nFrancuski premijer Manuel Vals je 6. novembra rekao da se nisu stekli uslovi za predaju Rusiji prvog nosača "Vladivostok".\nRusija je, 14. novembra - kada je bio ranije najavljen rok za isporuku prvog "Mistrala", upozorila na "ozbiljne posledice" ukoliko Pariz ne isporuči prvi od dva nosača helikoptera tipa "Mistral" do kraja novembra.\nU slučaju neispunjenja ugovora Francuska mora Rusiji da plati velike penale.


Aktivisti Hong Konga traže pomoć dijaspore\nProtest u Hong Kongu u junu 2020. godine, ilustrativna fotografija\nAktivisti Hong Konga nastavljaju borbu, ali ovog puta među građanima koji žive u inostranstvu, nakon što su kineske vlasti promenile izborni sistem u toj poluautonomnoj oblasti, piše agencija AP.\nU pismu pod nazivom "Hongkonška povelja 2021. godine", aktivisti su naveli da "brojni stanovnici Hong Konga nemaju drugog izbora nego da emigriraju, dok oni koji ostaju u gradu, žive u stalnom strahu od političkog progona".\n"Izborna reforma 2021. godine koju je nametnula Kineska komunistička partija dalje je uništila demokratske elemente na izborima, zakucavajući poslednji ekser u kovčeg 'Jedna zemlja, dva sistema'", piše u pismu u kojem se aludira na predviđeni okvir upravljanja gradom nakon što je Velika Britanija 1997. predala Hong Kong kineskim vlastima.\nKina odobrila 'patriotski' plan za kontrolu izbora u Hong Kongu\nU pismu, koje je potpisalo osam istaknutih opozicionih ličnosti, traži se međunarodna podrška za suprotstavljanje "globalnoj agresiji" vladajuće Kineske komunističke partije, zajedno sa reformama vlade i policije i ukidanjem kontroverznog zakona o nacionalnoj bezbednosti koji je nametnut prošle godine.\nDesetine aktivista, uključujući bivše poslanike, optuženo je prema tom zakonu, zbog čega su mnogi zatražili azil u inostranstvu. Opozicija zato smatra da dijaspora ima odgovornost veću nego ikada do sada.\n"Nadamo se da će naše prekookeanske zajednice moći da nastaviti borbu do dana kada ćemo moći da biramo svoje lidere", poručuje opozicija.\nU Hong Kongu su tokom 2019. organizovani višemesečni antivladini protesti, na šta su vlasti u Pekingu uzvratile represivnim merama.\nŠef britanske diplomatije Dominik Rab (Dominic Raab) je 13. marta izjavio da je odluka Pekinga da "uvede radikalne promene kako bi se ograničilo učešće u hongkonškom izbornom sistemu... deo obrasca osmišljenog za uznemiravanje i gušenje svih kritičkih glasova".


Obračun Barse i MIlana\nSVI PRIČAJU O TETOVAŽAMA SINA ĐORĐA BALAŠEVIĆA: Aleksina slika nastala 33\t68\nKONAČNO ISPLIVALA ISTINA! SRBIN NIJE MALTRETIRAO HRVATE U VUKOVARU: "Žestoki 2\t127\nBarsa tukla Milan, Bajern bolji od Olimpika\n03.04.2012. 22:07h 28.07.2016. 11:56h\nDvostruki strelac za domaći tim bio je Lionel Mesi, u 11. i 41. minutu, oba puta iz penala koje je skrivio Alesandro Nesta. Treći pogodak postigao je Andres Inijesta u 53. minutu. Gol za Milan dao je Antonio Nočerino u 33. minutu\nBARSELONA - Fudbaleri Barselone pobedili su na svom terenu Milan sa 3:1 i peti put uzastopno se plasirali u polufinale Lige šampiona, čime su izjednačili rekord tog takmičenja sa Real Madridom.\nU prvoj utakmici četvrtfinala između Milana i Barselone, igranoj 28. marta u Italiji, nije bilo golova. Barselona će u polufinalu igrati protiv boljeg iz duela Čelsi - Benfika, koji se igra u sredu u Londonu. Englezi su prvi meč dobili sa 1:0.\nDvostruki strelac za domaći tim bio je Lionel Mesi, u 11. i 41. minutu, oba puta iz penala koje je skrivio Alesandro Nesta. Treći pogodak postigao je Andres Inijesta u 53. minutu. Gol za Milan dao je Antonio Nočerino u 33. minutu.\nPrvi penal za Barselonu dosuđen je posle klizećeg starta Neste nad Mesijem. Argentinac je sa 11 metara šutirao u donji levi ugao, a golman Milana Kristijan Abijati bio je za malo kratak. Na 1:1 izjednačio je Nočerino udarcem po zemlji iskosa sa desne strane, posle asistencije Zlatana Ibrahimovića i neuspele ofsajd zamke domaćih igrača.\nBio je to prvi od ukupno dva udarca gostiju ka golu Barselone u prvom poluvremenu. Drugi penal za domaći tim izazvao je velike proteste igrača Milana kod holandskog sudije Bjorna Kujpreša. On je prilikom kornera za Barselonu procenio da je Nesta povlačio za dres protivničkog igrača, zbog čega je pokazao na "belu tačku".\nMesi je ponovo bio precizan sa 11 metara, ali je ovaj put šutirao u suprotnu stranu u odnosu na prethodni penal, dok se Abijati opet isto bacio.\nKonačan rezultatpostavio je Andres Inijesta, pošto se posle udarca Mesija lopta od protivničkog igrača odbila do reprezentativca Španije, koji je bio usamljen na pet metara od gola Milana. Pobeda Barselone mogla je da bude i ubedljivija, ali se unekoliko situacija dobrim odbranama istakao golman gostiju Kristijan Abijati, dok su Adrijano i Tijago Alkantara bilin eprecizni.\nMesi je protiv MIlaana postigao 13. i 14. gol ove sezone u Ligi šampiona, čime je postao rekorder po broju pogodaka u jednoj sezoni. On je prethodno držao prvo mesto sa Rudom van Nistelrojem, koji je bio strelac 12 golova za Mančester junajted u sezoni 2002/2003. Barselona će prvu polufinalnu utakmicu igrati se 18. aprila ugostima, a revanš 24. na svom stadionu.\nPrema očekivanju fudbaleri Bajern Minhena plasirali su se u polufinale Lige šampiona, pošto su u revanšu na svom terenu pobedili Olimpik iz Marselja sa 2:0. U prvoj utakmici, 28. marta u Francuskoj, bilo je takođe 2:0 za Bavarce.\nBajern će u polufinalu igrati protiv pobednika duela APOEL - Real Madrid, koji se igra u sredu u Madridu. U prvoj utakmici Real je pobedio sa 3:0.\nPobedu Bajernu doneo je Ivica Olić, koji je bio strelac u 13. i 37. minutu. Napadač domaćeg tima oba gola postigao je iz protivničkog peterca. Prvi posle centaršuta Franka Riberija sa desne, a drugi posle dodavanja Davida Alabe sa leve strane.\nBajern je u prvom poluvremenu mogao i do ubedljivije prednosti, ali je šut Tonija Krosa u 33. minutu sa oko 25 metara pogodio stativu. Igrači Olimpika pretili su uglavnom šutevima sa distance, a istakao se pokušaj Stefana Mbie u 18. minutu, kada je odlično intervenisao golman Bajerna Manuel Nojer.\nDomaći fudbaleri nastavili su da kontrolišu igru i u drugom poluvremenu, dok gosti nisu uspeli da pronađu način da ublaže poraz. Bajern će prvi meč polufinala igrati 17. aprila u Minhenu, a revanš osam dana kasnije u gostima.\nStrelac trećeg gola u pobedi Barselone nad Milanom, španski reprezentativac Andres Inijesta rekao je da su on i saigrači morali da ulože mnogo truda dok nisu srušili otpor velikog protivnika u revanšu četvrtfinala Lige šampiona.\n"Morali smo da radimo veoma naporno i svi smo prezadovoljni novim plasmanom u polufinale. Protiv tima kao što je Milan nikada se ne zna do poslednjih trenutaka meča. Bilo je uzbudljivo, stvari idu kako želimo, imamo ambicije da stignemo daleko i pokušamo da odbranimo trofej", izjavio je Inijesta.\n"Sada smo među četiri najbolja tima. Čekamo sutrašnje utakmice, kada ćemo videti sa kim se sastajemo u polufinalu", poručio je jedan od ključnih igrača Barselone, koja će u borbi za finale igrati sa pobednikom susreta između Čelsija i Benfike.\nMasimo Ambrozini smatra da je Milan odigrao dve odlične utakmice i da nema za čim da žali, posebno što su domaćinu dosuđena dva penala.\n"Pokazali smo da možemo da pariramo najboljoj svetskoj ekipi. Mislim da je postojala razlika u kvalitetu dva tima, ali ne onolika kao što se pretpostavljalo i kao što pokazuje večerašnji rezultat. Sudijske odluke bile su pomalo čudne za ovakvu utakmicu, mi smo na kraju izgubili, ali nemamo za čim da žalimo", rekao je Ambrozini.\nUHAPŠENA SUPRUGA PEVAČA MARKA BULATA: Policija upala u njen kozmetički salon, priveden diler i tri kupca, zaplenjeni i automobili 228\t960


Rektorka Univerziteta u Beogradu, koji je već šest godina na Šangajskoj listi, za RTS ističe da drugi ulažu više od nas i da na najvišem nivou odlučuju - nijanse.\n"Za Šangajsku listu su vam potrebni oni vrhunski rezultati koji će vam obezbediti da se jezičak na vagi pomeri, da dođete do onih najboljih. Bez tako izuzetno jakog podsticaja i stvaranja vrlo kompetitivne situacije u nauci, tih najboljih baš neće biti, odnosno neće biti dovoljno podstaknuti da rade. Mislim da možemo da se radujemo ako ostanemo na istoj poziciji", objašnjava Popovićeva.\nOna ukazuje da je, "uz pozdravljanje svake nove fabrike koja se otvori u Srbiji, jako važno da ti pogoni i postrojenja imaju potrebu za visokoškolovanim kadrovima", jer to je jedini način da se ti mladi zadrže.\nPopovićeva dodaje i da je važno da država da odgovarajuće podstreke za preduzetništvo gde mladi ljudi sa odgovarajućim obrazovanjem mogu da pokrenu sopstveni biznis.\nNa Univerzitetu u Beogradu, koji je trenutno među prvih 400 univerziteta na Šangajskoj listi, školuje se sto hiljada studenata, odnosno dve petine od ukupnog broja akademaca u Srbiji.


Zelenović i Ćuta potpisali sporazum, “zeleno-levi” blok izlazi na izbore – DnevniZurnal\nZelenović i Ćuta potpisali sporazum, “zeleno-levi” blok izlazi na izbore\nby admin 15/11/2021, 07:30 2k Views\nOtvorena građanska platforma “Akcija”, koju predvodi predsednik stranke Zajedno za Srbiju (ZZS) Nebojša Zelenović i pokret Ekološki ustanak potpisali su sporazum o zajedničkom izlasku na izbore.\nSporazum su potpisali Zelenović ispred „Akcije“ i Aleksandar Jovanović Ćuta ispred Ekološkog ustanka u prostorijama Građanskih inicijativa u Beogradu.\n„Pravimo zelenu kolonu, neki vole da kažu zeleno-levu kolonu, dakle pravimo jednu novu građansku ponudu za celu Srbiju“, rekao je Zelenović i najavio izlazak na izbore na svim nivoima.\nPokušaj da se dođe do zajedničkog kandidata opozicije\nOn je podsetio i da je, kada je reč o predsedničkim izborima, kolegama iz opozicije njegova stranka Zajedno za Srbiju ranije uputila predlog o sporazumu o zajedničkom nastupu na izborima, koji se zove „Put do pobede“.\nPotpisivanjem sporazuma, „Akcija“ je prihvatila „Manifest“ Ekološkog ustanka kao „viziju ekološki održive budućnosti društva“, dok je taj pokret prihvatio „Zeleni dogovor za Srbiju“ kao „programski dokument po komeće se sprovoditi program ekonomskog i socijalnog razvoja društva“.\nU danas potpisanom Sporazumu navedeno je i da se OGP Akcija i Ekološki ustanak obavezuju da će zajedno raditi na ukrupnjavanju opozicionog političkog delovanja u cilju formiranja velikog zelenog bloka svih bliskih pokreta i pojedinaca, kako u Srbiji tako i u regionu Zapadnog Balkana.\n„Upravo zelene politike koje su suprotnost pohlepi, mogu biti najdelotvorniji, najkonkrentniji doprinos pomirenju svih onih koje su decenije pogrešnih politika nepotrebno i tendenciozno posvađale“, ističe se u Sporazumu.